
lubirea la Alecsandri.” 


Alecsandri n'a trecut prin vieața aceasta 
fără să iubească și fără a fi iubit. Portretele 
păstrate ni-l arată îrumos și elegant, con- 
temporanii ni-l descriu ca pe un om apropiat 
şi de spirit. Nu e deci mirare că el plăceă 
femeilor și stârneă, când se întorsese din 
străinătate, cu cravate stacojii, cu jiletca 
tăiată după model parizian, cu faima de 
„duelgiu“, mai mult admiraţia acestora, decât 
încrederea bărbaţilor ce-l cercetau în biroul 
său dela „Casa pensiilor și a scutelnicilor“. 
Ca reprezentant al ideilor nouă în mijlocul 
unei societăți conservative, el simți dela în- 
ceput că aliatul său firesc e femeia, care, 
ca pretutindeni, eră mai accesibilă şi pe 
vremea sa pentru spiritul nou ce veniă din 
străinătate, fiind mai pregătită pentru el prin 
fire și prin lectură. Alecsandri nu uită, în 
amintirile sale presărate în diferite scrieri 
în proză, să aducă prinosul său de recuno- 
ștință femeii române pentru opera ei însem- 
nată în renașterea poporului nostru. „Ca 
mume sau ca surori, sub îndemnul inimii 
lor iubitoare, ele au știut a preveni, a stinge 
neînțelegerile fatale dintre părinţi şi fii, slă- 
bind pe de-o parte asprimea uneori des- 
potică a bătrânilor, și, pe de altă parte, po- 
tolind iuțeala nerăbdătoare a tinerilor. Ele 
au fost geniile păzitoare ale păcii de familie 


1) Conferenţă ţinută la societatea „Junimea“ din 
Cernăuţi. 


și au contribuit mult, prin tactul lor admi- 
rabil, a înlesni triumful progresului. — Bu- 
cură-te, ziceă o mumă înțeleaptă cătră băr- 
batul ei, bucură-te că eşti învins, căci învin- 
gătorul este însuşi fiul nostru cel iubit!“ *) 

El însuş eră o fire deschisă, un doritor 
de vieață, o natură de cuceritor. Spre deo- 
sebire de contemporanul său Alexandrescu, 
poetul singurătăţii și îndrăgitul orelor de 
meditaţie, Alecsandri căută să ia vieții aceştia 
tot ce-i puteă oferi; el nu eră omul care 
să-și strice clipa de fericire prin filosofări 
asupra ei. Deaceea el priveşte dragostea ca 
una din cele mai prețioase daruri ce-i sunt 
date omului și versuri ca: 

..O zi scumpă, zi de iubire 
Este comoara vieţii întregi 
(ed. lorga 341). 
le întâlnim în zeci de variante în poeziile 
sale. 

Deprins a tălmăci imediat în versuri im- 
presiile sale, Alecsandri ne-a lăsat o mul- 
țime de scrieri în care dragostea e motivul 
principal. Nefiind un gânditor, ci un poet 
descriptiv, la el nu vom întâlni iubirea pre- 
zentată ca un sentiment abstract uman, el 
nu va abstrage, ca Eminescu, din dragostea 
visată tipul de „marmoră caldă“ a femeii 
himere, ci va descrie clipele trăite de el, 
fără de a-și împărți însă, cu cinismul lui 


3} Revista română, Il. (1862), pag. 308. 

Heine, volumele de poezii în capitole ce 
poartă drept titlu numele diferitelor amante 
în cursul unei vieţi de bohème. 

Versurile lui de dragoste fiind în cea mai 
mare parte reflexul unor clipe trăite, nu e 
tocmai greu a reconstrui azi iubirile poetului 
din versurile sale. Cu toate acestea noi nu 
vom urmări aventurile lui amoroase şi dra- 
gostele efemere, fără consecințe asupra des- 
voltării lui ca artist. Căci nu pe omul 
Alecsandri voim să-l cunoaștem, ci pe poet. 
A scormoni pachete vechi de scrisori și a 
colindă după ştiri pe la contemporani spre 
a află date asupra acestei laturi a vieţii sale 
intime, este o încercare ce izvorește din 
setea de sensațional și nu are nimic comun 
cu preocupările ştiinţifice. 

Vom nesocoti chiar multele dedicaţii şi file 
de album care ne-au rămas în opera lui 
poetică. Alecsandri aveă o uşurinţă deosebită 
de a scrie versuri și se bucură din tinereţe 
de o considerație mare. Deaceea a venit 
adesea în situația de a i se cere câte o poe- 
zioară, și, ca om bine crescut, el n'a refuzat 

de a-și însem- 
nà numele în 
albumuri.!) Dar 
ca toate ver- 
surile de ocazie 
ale acestui poet 
— şi aproape 
un sfert din vo- 
lumele sale de 
poezii cuprind 
asemenea ver- 
suri — ele mau 
o valoare deo- 
sebită şi ne 
arată numai cât 
de mare erà vir- 
tuozitatea lui 
de versificator. 
Astfe avem, din 
anul 1844, din 
Mehadia, o filă 
pe albumul 
doamnei C. E., 
din Borsec, o 
galanterie în 
versuri cătră 
doamna Zoe Filipescu, şi o gentilețe versi- 
ficată cătră doamna E. A. Chiar faptul că 
dintr'un singur an avem dedicații cătră trei 
doamne ne arată cât de puţin adânci trebuie 
să fi fost sentimentele care le-a inspirat şi 
deci ne putem dispensă de a căută, prin 
cercetări minuţioase, cele două nume, care 
se ascund sub inițiale indicate. 

În cele următoare ne vor interesă deci 
numai acele iubiri care s'au reflectat mai 
mult decât incidental în opera sa poetică. 
Și nici chiar acestea nu vom căută să le 
reconstruim cu alte mijloace decât cu scrie- 
rile poetului. Căci ceeace ne preocupă, nu 
este stabilirea obiectivă a faptului, ci raportul 
între fapt și între opera poetică. Nu cum a 
fost iubirea, ci ce s'a ales de pe urma ei 
pentru literatura noastră, cum a determinat 


:) Cf. din 1846, versuri cătră Zuinia Negri; din 
1859, Torino, versuri „Pe albumul d-şoarei Ida Vi- 
gezzi Ruscala“, „Romanja“ — nedatată — pe albumul 
d-nei M. D., „Crinul“, pe albumul d-şoarei Câmpi- 
neanu, din Bucureşti, 1860, apoi seria de poezii pe 
albumurile diferitelor doamne şi domnișoare, in ed, 
Socec, III, pag. 165—180. 

desvoltarea 
artistică a po- 
etului, iată 
chestiunea ce 
ne intere- 
sează. 

Şi vom ve- 
deă că, în de- 
finitiv, Ale- 
csandriaavut 
în vieața sa o 
singurăiubire 
mare. Aceasta 
a fost mai pu- 
ternică decât 
el, sentimen- 
tul eră mai 

tare decât 
scriitorul. 

Căci Alec- 
sandri n'a fost 
o fire păti- 
maşă, n'a fost 
un tempera- 
ment pasio- 
nat, ci cu toa- 
tă verva sa tinerească păstrată până la sfâr- 
șitul vieţii, el a fost un om cumpătat, o 
minte echilibrată, pe care momentul de en- 
tuziasm îl puteă înălță, dar nu-l puteă scoate 
din fire. El a avut deci toate însușirile ne- 
cesare spre a deveni un scriitor multilateral 
și fecund; înzestrat cu o fire ușor impresio- 
nabilă, el aveă darul de a regulă impresiu- 
nile acestea după un calcul binechibzuit de 
scriitor. 

Vecinica preocupare de a găsi forma lite- 
rară pentru gândurile și sentimentele sale eră 
poate cea mai mare — am puteă zice: cea 
mai organică dintre pasiunile lui Alecsandri, 
o patimă pe care n'o puteă stăpâni, ci eră 
robul ei. Lucrul acesta vom căută să-l do- 
vedim în cele următoare, când vom vorbi 
despre Mărgărita şi mai ales despre Dridri, 
așa cum răsar ele din opera lui literară. 

Dar înainte de a vorbi despre acestea ne 
vom opri la singura lui dragoste adevărată, 
care l-a stăpânit cu totul, nu numai ca om, 

Îndată după întoarcerea sa din Paris, dela 
studii, Alecsandri debutează în foile lui Ko- 
gălniceanu. Mai întâi cu proză, apoi şi cu 
versuri. Şi dela început el are norocul să 
apară în literatură cu un inovator. 

În cercul prietenilor săi dela Iași, tânărul 
poet e îndrumat spre o literatură naţională, 
entuziasmul lui Alecu Russo pentru poezia 
poporului nostru îl câștigă, și el, văzând co- 
moara nesecată de frumuseți a cântecului po- 
pular, recunoaște, cu instinctul său fericit 
artistic, că în ea se cuprinde însuși sâm- 
burele renașterii literaturei noastre. El nu 
culege numai poezii populare, ci se și in- 
spiră dela ele, le imită în formă și în mo- 
tive. 

Publicul mare nu pare a se fi încălzit pentru 
năzuințele tânărului poet. Biograful său G. 
Bengescu ne spune că „cea mai mare parte 
din boieri, incapabili de a apreciă talentul 
original al junelui poet, il judecară cu oare- 
care asprime, transformând în defecte toate 
calităţile lui și imputându-i între alte critice, 


că poeziei sale îi lipseau mărimea şi nobleța 
1* 

și că el scrisese versuri, nu de salon, ci 
de colibă“) 

M. Kogălniceanu însuși se vede nevoit a 
da amicului său un fel de scrisoare de re- 
comandaţie cătră public: „Un tânăr poet 
moldovean, d-l Vasile Alecsandri, voind a 
ieși din cărarea obștească şi ascultând numai 
gustul său și tradiţiile naționale, au alcătuit 
o colecţie de versuri ce în adevăr şi cu 
drept cuvânt se pot numi poezii românești “.2) 

Cu atât mai plăcut trebuie să fi fost im- 
presionat poetul, când într'o zi se pomeni 
cu o scrisoare din străinătate, în care o tâ- 
nără femeie îi trimeteă cuvinte de încurajare, 
îndemnându-l să continue a scrie mai de- 
parte, căci „nici o ambiţiune nu poate fi mai 
nobilă pentru un om, decât aceea de a fi 
poetul naţional al unui popor“.5) 

Femeia aceasta eră Elena, sora lui Costache 
Negri, prietenul cu care Alecsandri fusese la 
Paris şi în tovărășia căruia făcuse călătoria 
în Italia. 

Elena Negri eră fiica maşteră a poetului 
Costache Conache, fata acelei Zulnii:), care a 
inspirat poetului Conache cele mai frumoase 
versuri. Fiica aveă să continue rolul mamei 
sale, să devină însaș muza inspiratoare a 
altui poet român, a lui Vasile Alecsandri. 

A fost o iubire adâncă, și în cursul celor 
doi ani de fericire Alecsandri a cântat aproape 
excluziv iubirea aceasta. Poeziile sale sunt 
datate și el a însemnat şi locul unde le-a 
scris, așa că putem reconstrui aproape toate 
fazele mai importante ale acestei iubiri, din 
chiar poeziile lui Alecsandri.) 

Sa început pe moșia familiei Negri, la 
Blânzi. Din 8 Martie 1845 datează strigătul 
de fericire: 

') Convorbiri literare, XXI, pag. 1043. 

2) Citat la lorga, Istoria lit.rom. în veacul al 
XIX-lea, vol. Il, pag. 96. 

3) D. C. Ollanescu, Vasile Alecsandri. Discurs 
de recepţiune. Bucureşii, 1894, pag. 28. 

1) Zulnia — Smaranda Donici — fusese măritată 
mai nainte de a se căsători cu Conachi, cu Negri (Ne- 
grea), având din această căsătorie — după studiul lui 
Vogoride-Kenaki, în întroducerea Poeziilor Logo- 
fătului C. Conachi, pag. 60 — următorii copii: 
1. Costachi Negri, 2. Caterina, soţia lui Vasile Roset 
Pribeagul, 3. Elena, soţia lui Vârnav Liteanu, 
4. Eugenia, călugăriţă la Văratic, 5. Zulnia, soţia vor- 
nicului Vasile Sturza. 

% Cf. şi Iorga, op.cit. 142 ș. u. 

Întinde cu mândrie aripile-ţi uşoare, 

O, sufletul meu vesel, o, suflet fericit, 
Înalţă-te în ceruri şi sbori cântând la soare 
Căci soarele iubirii în cer a răsărit! 


(Ibid. pag. 111.) 


Trei alte poezii din 1845, scrie la Blânzi, 
sau pe moșia lui Costache Negri, la Mân- 
jina, sunt dovezile sentimentului adânc care-l 
stăpânește: 

Căci vulturului cerul a dat aripi să sboare, 

Şi stelelor lumină şi nopţilor suspin, 

lar ţie ţi-a dat farmec, plăceri incântătoare, 

Şi mie mi-a dat suflet, ca ţie să-l închin. 


(Ibid. 120.) 


Din Maiu a anului următor, din lași, e 
„Despărțirea“, care întrerupe pe un scurt 
timp şirul zilelor de fericire. Elena e sufe- 
rindă, trebuie să caute clima dulce a Sudului. 
În curând poetul o urmează. În lulie 1846 
el e în Brusa, în Asia-mică, de unde îi tri- 
mite dorul său versificat („Dulce înger“). În 
luna următoare e la Constantinopol în braţele 
iubitei şi conștiința că „iubește și-i iubit“ 
smulge lirei sale „Cântecul de fericire“. 

Urmează o scurtă întrerupere de câteva 
săptămâni cu mângăierea unei revederi în 
Veneţia. 

Din drumul spre Italia, dela Triest, chinuit 
de dorul de a o vedeă și poate aflând de 
progresele boalei crude, Alecsandri scrie 
„Așteptarea“, străbătută de o neliniște mare 
sufletească. El, care în orele de fericire vede 
toată firea mai frumoasă, cerul îmbrăcat par'că 
în haina sa senină anume spre a sărbători 
iubirea lor, acuma: 

Pierdut pe gânduri, adese ori 


Privesc la ceruri, privesc la Mare... 
Pe Mare valuri, în ceruri — nori! 


(Ibid. 131.) 


Dar iată-i împreună în orașul fermecat, 
care le strigă: 


„lubiţi, iubiţi!“ ne zice Veneţia cernită, 

„lubiţi, amorul vostru puternic e și sfânt! 

„lubiţi! şi calea voastră va fi tot înfiorită, 

„Şi 'n sânul nălucirii, păreche fericită, 

„C'o lungă sărutare veţi trece pe pământ; 

„Căci vremea ce răstoarnă cu coasa-i ne'mpăcată 
„Al falei omenirii vechi marturi şi măreţi, 

„Nu poate-aveă putere de-a stinge niciodată 
„Aceea scânteie vie de dragoste ’nfocată 

„Ce luminează calea frumoasei tinereţi.“ 


(Ibid. 134.) 

„11 Septemvrie 1846“ e subtitlul acestei 
poezii („Veneţia“) care împreună cu „O seară 
la Lido“, din Octomvrie, e expresiunea cea 
mai înaltă a iubirii lui. Acum într'adevăr, în 
toiul fericirii, poetul află acorduri puternice 
ca acestea: 

Căci te iubesc, Elenă, cu-o tainică uimire, 

Cu focul tinereţii, cu dor nemărginit, 

Cu lacrămi şi credinţă, cu dulce fericire, 

Cu tot ce este n mine putere de iubit! 

lar sfințenia acestei iubiri se reflectă în 
versurile prin care invoacă umbra mamei 
sale, Elena și ea: 

Tu porţi un nume dulce şi scump inimi mele 

Un nume ce-mi inspiră un cult dumnezeesc, 


Și care mă încântă ca harpele din stele 
Și care imi şoptește de maica ce jălesc. 


(Ibid. 141.) 


Pentru întâia oară în literatura noastră — 
afară doară de versurile lui Conache, închi- 
nate Zulniei — găsim exprimată o iubire atât 
de devotată și atât de curată. E sufletul însuș, 
cu ce are mai sfânt și mai frumos în el, care 
se revarsă din versurile acestea. Sentimentul 
adânc care-l stăpânește, dă lirei sale acorduri 
mai puternice decât suntem obișnuiți de a 
auzi la acest poet. Înainte de toate însă sin- 
ceritatea sentimentului dă o notă intimă ace- 
stor versuri, care salvează pentru eternitate 
chiar și acele poezii, care, în definitiv, nu 
sunt decât nişte răvașe de dragoste, în care 
se amintesc împrejurări de interes numai 
pentru cei doi îndrăgostiți, se pornește fratele 
adorat, se numeşte locul de care se leagă nă- 
dejdiile lor de întâlnire şi nu se ocolește nici 
chiar numele de alintare pe care-l dă iubitei, 
acel „Niniţă“, predestinat a rimă cu „guriţă“. 

Dar frumoasa fiică a frumoasei Zulnii a 
avut o vieață scurtă ca și aceasta. În Maiu 
1847 poetul desnădăjduit caută alinare într'o 
călătorie „Pe Mare“, invocând valurile să-l ia 
și să-l arunce pe malurile Bosforului, unde 
e mormântul iubitei sale. 

O serie întreagă de poezii deplâng această 
dragoste atât de puternică și atât de scurtă. 
Versurile acestea sunt așa cum le așteptăm 
dela Alecsandri, fără răsvrătiri sufletești, lip- 
site de patima ce mână pe desnădăjduit la 
erezii, duioase ca o doină, sentimentale ca 
epoca în care au fost scrise; ele nu-s bles- 
teme, ci „Lăcrămioare“. În fruntea volumului 


e celebra poezie „Steluţa“. Întovărăşit de o 
melodie ușoară și sentimentală, cântecul acesta 
a fost, generaţii întregi, una dintre cele mai 
cunoscute și gustate poezii românești. 

Tu care ești pierdută în neagra veşnicie, 

Stea dulce şi iubită a sufletului meu, 

Și care-odinioară luceai atât de vie: 

Pe când eram în lume tu singură și cu! 

Păcat numai că versul 
de o putere neobişnuită, 
totul original! 1) 

Timp îndelungat, Alecsandri a stat, ca 
poet, sub vraja amintirilor acestei iubiri. 
Strofele ce le trimite mai târziu lui C. Negri 
el le termină cu evocarea acelei ființe iubite, 
prin care prietenia între frate şi amant s'a 
cimentat mai tare, iar la 1859, doisprezece 
ani după moartea Elenii, singurătatea de pe 
țărmul străin al insulei Malta îl face ca să 
închine încă versuri aceleia care a fost „Ursita“ 
lui. Dar chiar şi mai târziu, când poetul scriă, 
în retragerea sa din Mircești, șirul minunatelor 
sale pastele, ajunge un portret, amintirea Vene- 
tiei, o vorbă „Steluță“, pentruca din trecutul 
îndepărtat să apară figura Niniţei sale și ca 
să se strecoare discret în versul poetului: 


acesta din urmă, 
nu pare a fi cu 


Apoi a mea privire prin casă rătăcindă 

Cu jale se opreşte pe un oraş tăcut, 

Veneţia, regină ce 'n marea se oglindă, 

Făr a vedeă pe frunte-i splendoarea din trecut. 


O lacrimă... 


Apoi închipuirea îşi strânge-a sa aripă; 
Tablourile toate se şterg, dispar încet, 

Și mii de suvenire mă *ncunjură "'ntr'o clipă 
In fața unui tainic și dragălaș portret. 


Atunci inima-mi sboară la raiul vieţii mele, 
La timpul mult ferice în care-am suferit... 
(Serile la Mircești, din 1867). 


E ileana Cosinzeana! în cosiţă floarea-i cântă.. 
Până ’n ziuă stau pe gânduri şi la ea privesc uimit, 
Că mi-aduce viu aminte de-o minune ce-am iubit! 
(La gura sobei.) 
Acum junia-i dusă 
În sân la Dumnezeu! 
Steluţa mea-i apusă 
Din orizonul meu! 
(Marea Mediterană, din 1867). 


1) D-I N. Apostolescu (L'Influence des roman- 
tiques francais sur la poésie roumaine, 
Paris, 1909, pag. 306) a arătat asemănarea ce există 
între acest vers și următorul vers din Musset: 


Vois-tu comme tout dort? Que ce silence est doux! 
Dieu n'a dans lunivers laissé vivre que nous. 

Avem însă şi altă poezie care ne arată 
mai limpede cât de sfinte erau pentru poet 
amintirile pentru Niniţa lui. 

Precum vom vedeă, ceva mai târziu, 
Alecsandri a iubit pe Mărgărita. Într'o poezie 
care poartă ca titlu numele acesta, el învită 


Theodorescu-Sion : Peisagiu din Balcic. 


pe iubita sa, doritoare ca și el de călătorii, 
s'o plimbe prin lume: 

Vrei să ai pe Bosfor aurit seraiu, 

Unde să guşti vesel farmecul din raiu? 

Vrei într'o gondolă dulce legănată 

De cântări duioase să fii îngânată? 

Constantinopolea și Veneţia — aceste două 

orașe fuseseră odinioară cuibul fericirii lui. 
Prins în mrejele nouci iubiri, el uită un mo- 
ment pe cea veche și ar vrea să revadă cu noua 


Niul 8, 1914. 


iubită locurile scumpe amintirii sale. Mai târziu 
însă, după câțiva ani, când văpaia dragostei lui 
pentru Mărgărita se stinsese, printr'o pioasă 
aducere aminte față de Elena, reproducând 
poezia în volum, el suprimă aceste patru 
versuri! * 

Şi iubirea între Alecsandri 
şi Mărgărita pare a se fi născut 
din comunitatea de idei între 
cei doi tineri cu vederi și ideale 
nouă în mijlocul unei societăţi 
puţin accesibilă pentru spiritul 
nou. Astfel cel puţin apar cei 
doi tineri în novela sa „Mărgă- 
rita“, care e descrierea unei 
iubiri pasionate ce se aprinde 
între un tânăr reîntors din străi- 
nătate în țara sa pe jumătate 
orientală și o fată din aristo- 
crația țării, cu aspirațiuni no- 
bile şi cu inima deschisă pentru 
visurile acestui june. Dar ca 
trebuie să se mărite cu altul și 
tânărul, care își stimează iu- 
bita, pleacă în străinătate ca 
„să nu compromită bunul cei 
nume și ca să o uite. 

Știm de fapt că Alecsandri a 
fugit în anul 1852 de o dragoste 
nefericită și nu e greu a con- 
jectură că e vorba de iubirea 
lui față de Mărgărita, sau Eliza, 
precum o mai numește în întâia 
redacție a novelii sale. Din 
cursul acestei călătorii în re- 
giunile mediterane datează şi 
poeziile sale „Mărgărita“, „Cân- 
tecul Mărgăritii“, „Ce gândești 
o Mărgărită ?“ (Gibraltar, 1853), 
apoi „Floarea Oceanului“ (Bi- 
arritz, 1853) și „Jahtul“, care și 
ele sunt dedicate ei. Chiar şi legenda despre 
„Linda Raia“, fiica ultimului sultan maur din 
Granada, a cărei umbră apare noaptea în 
Curtea Leilor, îi amintește pe Mărgărita și po- 
etul scrie următoarea strofă, destul de banală 
de altfel: Numai tu, o Mărgărită 

Mult iubită, 

Prin un dulce sărutat 
Mi-ai aduce-o încântare 


Și mai mare 
Decât ceea ce-am gustat. 

În edițiile de mai târziu însă, poetul șterge 
strofa aceasta, menită odinioară să fie cetite 
de Mărgărita, dar-eare nu cadrează de loc 
cu restul poeziei. Faptul acesta ne dovedește 
încă odată că în Alecsandri eră mai puternică 
critica de artist, decât farmecul amintirii 
acestei iubiri. Avem chiar 
în novela „Mărgărita“ o 
mărturisire prețioasă în 
privinţa aceasta, acolo 

unde despre tânărul 
Alexis, eroul ei, ce spune 
că după despărțire: „Tri- 
stețea lui nu ținù mult, 
căci el se mângăiă cu 
ideea de a fi unul din 
pionirii civilizaţiei în pa- 
tria lui, misiunea nobilă 
şi visată de fiecare tânăr 

de pe timpul acela“ 
(pag. 92, ed. Chendi). 

Astfel de confesiuni 
aflăm și în novela sa 
„Dridri“, care a apărut 
la 1873 în Revista con- 
temporană şi care eră 
contemplată ca „roman 
original“, rămas însă ne- 
isprăvit. Un Englez, care 
voeşte să se însoare cu 
Dridri îi zice acesteia: 
„Vali!) e dus din Paris 
și negreșit pierdut pentru 
d-ta... El este chemat 
a jucă un rol oarecare în 
patria lui, a prinde rădă- 
cină în ea, a se însură 
poate ..., dar, a se în- 
sură, căci e tânăr și prin 
urmare supus la furtu- 
nile vieței“ (ibid. 173). 

De sigur că dragostea cu o actriță din 
Paris, chiar când ea e iubirea sinceră a doi 
oameni tineri, nu trage prea mult în cum- 
pănă în cazuri normale, și astfel de amoruri 
din tinereță se termină de obiceiu prin des- 
părțire și uitare. Dar e vrednic de relevat 
faptul că Alecsandri și în iubirea lui eră 
„normal“, că nu eră din rândul pasionaţilor 
care să se lase răpiți a comite ceeace în 


1) V. Al[ecsandrli. 


limbajul burghezilor se numeşte „o prostie“, 
să se uite pe sine; o dragoste din tinerețe 
nu-l urmăreşte o vieață întreagă şi nici nu 
însemnează măcar o epocă decizivă în des- 
voltarea lui de artist. Preocupațiile pentru 
rolul important ce voià să-l joace la întoar- 


Theodorescu-Sion : Privire spre Caraghiol-Giami. 


cerea sa în țară sunt mai puternice decât 
crizele sufleteşti pricinuite de despărțirea sa 
de Dridri și de Mărgărita; omul Alecsandri 
apare în scurtă vreme lecuit de ranele unei 
dragoste ce trebuià să se isprăvească sau 
ale unei iubiri care nu i-a fost dat s'o guste. 

Dar, precum am spus, nici pentru poetul 
Alecsandri n'a rămas mult de pe urma acestor 
iubiri, deşi în amintirea de poet crizele su- 
fletești de obiceiu se perpetuează și reapar 

adesea cu o intensitate mai mare decât în 
momentele trăite, adăogându-li-se durerile 
facerii, chinul dulce al căutării formei spre 
a fi comunicate omenimei. 

Când jurnalele vestesc, în anul 1851, 
moartea actriței parisiane Dridri, stinsă în 
floarea tinereţii, amintirile poetului despre ea: 

Ca şi flori în poarta vieţii 
Bat la porţile gândirii, 

Toate cu intrare ?n lume 
Cer veşmintele vorbirii... 


Atunci Alecsandri scrie poezia sa Dridri, 
din care nu se desface însă nici o notă de 
intimitate sufletească; mai mult decât atâta, 
în mintea sa se înigheabă planul de a scrie 
un roman, în care aveă să arete rolul indirect 
pe care sburdalnica actriță l-a avut... pentru 
redeșteptarea României, ea, care nu cereă 
dela vieață decât iubire, care dedeă lumei 


sfatul: , S s 
Vieața-i trecătoare 


Dragostea-i un soare 

Care luminează calca scurtei vieți, 
Mergeţi dar ca mine 
Ca fruntea ?n lumine 

Voi ce treceţi plaiul dulcei tinereţi... 

Singură iubirea față de Elena a fost adâncă 
la Alecsandri, singură ea a fost o iubire care 
în vieața omului și a artistului nu se uită 
decât sub pleoapa sicriului, — dragostea 
pentru Dridri şi Mărgărita a fost trecătoare, 
iar urma ce-a lăsat-o în vieața artistică a 
poetului a fost: două subiecte de novele. 

Vorbele Englezului din fragmentul de roman 
întitulat „Dridri“, citate mai sus, erau ade- 
vărate. Alecsandri s'a întors în ţară, unde a 
jucat un rol important în vieața publică și 
s'a însurat, ca orice om ce ştie că spre a 
desvoltă o activitate mare și neabătută prin 
intrigi amoroase, omul trebuie să-şi asigure 
liniștea vieții casnice. Precum ne dovedesc 
scrisorile cătră soția sa Paulina, Alecsandri, 
a fost un soț devotat şi s'a simțit fericit că 
în căsnicia sa a aflat multumirea unui şir 
necurmat de zile tihnite și fără griji. 

* 

Ne mai rămâne, spre a completă această 
schiță repede a rolului pe care l-a avut iu- 
birea în vieața de poet a lui Alecsandri, să 
vedem cum apare ea în scrierile lui din urmă. 
Materialul ni-l va da cele două drame ale 


sale în versuri, „Fântâna Blanduziei“ şi „Ovi- 
diu“. Căci Alecsandri a fost poet liric şi în 
dramele sale. Dacă nota subiectivă ce se de- 
gajază din ele poate constitui un defect din 
punct de vedere al compoziţiei artistice, ea 
e de cele mai multe ori neprețuită pentru 
cercetătorul literar. Acesta nu are misiunea 
de a privi o operă de artă numai din pers- 
pectiva regulelor aristotelice, el nu are rolul 
unui recensent teatral, care, după premieră 
aleargă acasă ca să scrie recensia pentru 
jurnalul ce va apăreă a doua zi, ci misiunea 
lui e a pătrunde în intențiunile și în gân- 
durile ascunse ale poetului și a consideră 
scrierea din urmă în legătură cu întreaga 
lui evoluţiune de scriitor. 

Astfel vom înțelege adesea de ce unii scrii- 
tori simt nevoia uneori de a strecură note 
subietive chiar în astfel de opere care trebuie 
să fie curăţite de orice lirism. Ca un exemplu 
clasic în această privinţă poate fi citat Ibsen, 
cel mai obiectiv poate dintre marii scriitori 
de drame ai lumii. Obiectivitatea sa mergeă 
atât de departe, încât el nu numai că îşi 
ascundeă cu totul pasiunile şi sbuciumările 
sale, ne lăsând să se zărească în dramele ce 
le-a scris nici o urmă din vieața sa sufle- 
tească, dar ocoleă orice contact direct cu pu- 
blicul. Abiă la bătrâneţe, după ce opera sa 
eră împlinită, după ce clădise oamenilor acele 
căsuțe prin care credeă că-i va puteă ferici, 
— abiă atuncea începe constructorul lor — 
Solness — să vorbească și despre sine. De 
astădată el își clădește sieși un palat cu tur- 
nuri amețitor de înalte: Ibsen, neprovocat, vine 
să se spovedească lumii și să-i spună, precum 
e deprins, adevărul întreg despre sine, ca om, 
despre tot ce omul a trebuit să omoare în 
sine, pentru ca artistul să poată trăi. Asupra 
acestei teme mai revine odată, în ultima sa 
dramă: „Când morţii vor înviă“, în care vieața 
de om jertfită artistului își cere drepturile sale 
şi apare ca o răsbunătoare cumplită. Bătrânul 
Ibsen, pe pragul morţii, își mărturisește re- 
pretele că el, spre a fi marele poet, a ucis 
pe omul Ibsen, care și el aveă drept la vieaţă. 

Într'o situație asemănătoare îl aflăm pe 
Alecsandri la anul 1882, scriind „Fântâna 
Blanduziei“, în fața problemei: ce se în- 
tâmplă dacă poetul bătrân, e atins, ca om, 

de o undă de iubire ce-l cere întreg? Date 
fiind temperamentele celor doi artişti, Ibsen 
se va lăsă dus de tinerețea pierdută, va urcă 
cu Hilda Wangel schelele până în vârful tur- 
nului celui mai înalt, de unde știe că va trebui 
să cadă, el va plecă de mână cu iubirea des- 
prețuită odinioară, în noapte și în vijelie, pe 
vârfurile munţilor prăpăstioși. Alecsandri, dim- 
potrivă, dă lui Horaţiu îndrăgostit de-o sclavă, 
gândurile sale descriind lupta lui sufletească, 
sau mai bine zis lupta între sentiment și 
rațiune: 

Ah! sunt un om în luptă cu sine, care tace, 

Şi-ar vrea, m'ar vrea să facă ce-i nevoit a face. 

Dar nu mai pot învinge simţirea ce ma 'nvins... 
lubesc... de-a mea iubire sunt însu-mi eu surprins 
Și sufăr! Eu Horaţiu... 

Eu ce acum ajuns-am pe culmea de pe care 

Tot omul cată 'n urmă c'o lungă suspinare, 

Resimt un foc în sânu-mi, mai splendid, mai curat 
Ca soarele n apusu-i măreț, înflăcărat, 

Și văd în orizonturi o lume încă vie 

De dulci simţiri înalte, necunoscute mie... 


(Actul III, sc. VII.) 


Învingătoare va rămâneă însă rațiunea și 
Horaţiu jertfește iubirea pentru... manu- 
scriptul unei poeme. 

Preocupaţiile de scriitor sunt și de astă- 
dată mai puternice decât sentimentul iubirei. 
+ 

După ce la 1884 se publicase drama sa 
din urmă, „Ovidiu“, poetul mai revine odată 
asupra ei şi intercalează, între actul IlI şi IV 
un act nou. Acesta e cel mai prețios în dramă, 
căci abiă în el lulia se ridică la înălțimea 
unei eroine tragice, când urmează glasul sân- 
gelui și sfidând opinia publică, închină Ve- 
nerii cupa plină, ea, fata de împărat, în so- 
cietatea curtezanelor. Dar aici ni se dă întâia 
oară şi imaginea completă a lui Ovidiu. Dacă 
acest poet n'a fost un erou tragic și dacă 
eră greșit din capul locului a voi să-l prezinți 
astfel, totuș în sufletul lui există o pasiune 
mare, care, scoasă în relief, puteă deveni 
sâmburele unui poem dramatic. Este iubirea 
lui de dragoste, este sclăvia lui desăvârșită 
faţă de acest sentiment pe care însuși îl ridică 
la scopul vieţii sale, singurul care face traiul 
vrednic de trăit. De aceea abiă acest act 
completează imaginea eroului și orgia din 
seara din urmă, știind că la sfârșitul ei stă 


mâna pedepsitoare, limpezește: și motivează 
faptele sale, răpirea Corinei şi amăgirea luliei. 
Îi suntem recunoscători poetului mai ales 
pentru admirabilele versuri în care Ovidiu 
îşi tace profesia de credinţă: 


Voi râdeţi? Râsul vostru e râs de comedie 
Toţi voi sunteţi, ca mine, supuși femeii, sclavi, 
Dar faceţi ca fricoşii ce vreau să pară bravi. 
Eu le iubesc pe toate, şi-aș vrea pe toate ele 
Să le confund într'una, să fie toate-a mele! 
Pân' la sfârşitul lumei lungind al vieţii fir, 

Aş vrea, câte s'or naşte, cu drag să le admir; 
Căci eu iubesc în ele acea divinitate 

Ce vieaţa ne-o urzeşte cu zile încântate 

Și leagă faptul vieţii cu-apusul ei mâhnit 

Prin lanţ în înflorire de-amor fără sfârşit... 


Dar! Tot ce altor oameni le pare un defect 
În ochii mei luceşte plăcut, vioiu, perfect; 
De-i mică, nu e mică, ci astfel nimerită, 

Cât poate să încapă în inima-i răpită. 

E 'naltă? Văd pe luno cu mersul măiestos 
Chemându-mi adorarea prin chipul ei frumos. 
E gingaşă? În minte-mi ea-i gingaş comparată 
Cu trestia mlădie de zefiri legănată. 

E brună? Vălul nopţii pe fruntea sa 'ntins 
Ascunde 'mflăcărarea amorului nestins. 

E blondă? Coama-i lungă in vânt fâlfăitoare 
Măiestru se 'mpleteşte cu razele de soare. 

E simplă? Un ce tainic mă face să doresc 
Natura-i adormită în braţe-mi s'o trezesc. 

E vie? Mă 'nviază; isteaţă? imi promite 

Un drag şi scump tezaur de zile 'nveselite. 
Și astfel eu, Ovidiu, nepreţuind nimic 

Mai sus decât femeia, mă 'nchin la ea şi zic: 
Mai dulce-i răsuflarea din buzele copilei, 
Decât amorul nopții sorbit de faptul zilei! 
Ferice dar de omul setos de sărutări 

Ce soarbe frăgezimea verginei răsuflări! 
Ferice de acela ce ’n farmecul ei crede, 

Şi raiu, Dumnezeire, in ea numai le vede, 
Căci soarele undește lumina °’n ochii ei 

Și de mwar fi 'n lume n'am crede 'n Dumnezei. 


(Actul IV, sc. V.) 


Cine e în stare a scrie astfel de versuri 
— poate cele mai frumoase din câte au ră- 
sărit de pe urma romantismului în literatura 
noastră — ne-am închipui că poate să con- 
sidere iubirea ca o pasiune atât de puternică, 
încât să formeze sâmburele abstract al unei 
tragedii. Dar, precum îl cunoaștem pe Alec- 
sandri, el eră înainte de toate preocupat de 
ambițiile sale de scriitor. lar ambiția lui eră 
să ne dea o descripţie a vieţii romane, pe 
care no cunoșteă în deajuns, să ne zugră- 
vească pe pontificii venali ai epocei de de- 

cadență, să facă din personagiul clevetitor 
pe Clevetius:), să arete schimbările în psi- 
hologia plebei, etc. Pentru Alecsandri, soarta 
tristă ce a avut-o un poet de talia lui Ovidiu, 
exilat departe de țara sa, eră în sine un eve- 
niment „tragic“, iar împrejurarea că surghiunul 
fusese la Tomi, în Dobrogea română, eră un 
motiv spre a face din Ovidiu eroul unei drame 
românești. 

1) Care-i un fel de Clevetici latinizat (cf. „Cle- 


veticus, prin gură-ţi bârteşște 'n veci minciuna!“ 
Actul II, sc. V.) 


Nral $, 1914. 


Frumoasele versuri ce le-am citat nu trebuie 
deci să ne facă a crede că ele sunt izvorite 
dintr'un suflet, pentru care iubirea a fost o 
pasiune adâncă, ci de sunt mai mult o do- 
vadă de verva tinerească pe care acest poet 
mare a conservat-o până la adânci bătrâneţe. 
lubirea a fost de cele mai multe ori pentru 
poetul Alecsandri un subiect de poezie; 
o singură dată în vieață ea a fost mai mult 
decât atâta, izvorul însuși al poeziei, atunci 
când iubiă pe Elena, pe când eră în lume 


el singur și cu ea. 
Sextil Pușcariu. 


=] 


Cântări basarabene. 


Căminul. 


— Pe aria imnului englez. — 


O tu al patriei chiag 
Dulce și veşnic drag, 
Tainic cămin, 

Cine n'a suspinat 
Gândul când i-a sburat 
Spre-al tău cuib alintat, 
O sfânt cămin! 


Lin ca un vis de Maiu 
Eşti al prunciei raiu, 
O drag cămin! 

Tu, farmec nevăzut 
Tu, care ne-ai crescut 
Să fim al țării scut, 

O sfânt cămin! 


În cel mai aprig toiu 

Al vieţii crunt răsboiu, 
Duios cămin, 

Tu ne eşti veșnic steag 
Falnic și-atât de drag 
Pe-al nostru drum pribeag. 
O sfânt cămin! 


Cine nu te-a gustat 
Nu-i om cu-adevărat, — 
O blând cămin! 

Dar cin” te-a rătăcit 

Stă mut și părăsit 

Ca un altar trăsnit, — 
O sfânt cămin! 


O tu, al vieţii rost 
La furtuni adăpost, 
Dulce cămin! 

Tu al proniei har 

Tu sufletesc nectar 
Atât de scump şi rar, 
O sfânt cămin! 


Sergiu V. Cujbă. 


==] 


www.dacoromanica.ro 


Nrul 8, 1914. 


LUCEAFĂRUL 231 


Părinte şi fiu. 


Odată cu vânturile reci, șuerătoare ale 
toamnei sosiă în Luncușoara, de un şir de 
ani, un ascuțitor de cuțite și de foarfeci. 
Cum se iviă din zarea cenușie pe drumul 
terii ce intră în Luncușoara dinspre răsărit, 
împingându-și mașina pe roate, eră o arătare 
ciudată, un fel de sperietoare nedeslușită, 
pe lângă care se țineă un fel de căţeluș. 
Dar cu cât se apropiă de sat roata cu cu- 
reaua se desluşiă tot mai bine, și cățeluşul 
se adeveriă a fi un băiețaș ca de doispre- 
zece ani. Meșterul, cu capul plecat înainte, 
nu se puteă zări nici acum bine în urma 
atelierului său. Câteodată pravul rece şi greu 
de pe drum eră ridicat în nori deși, mur- 
dari, de undele repezi ale vântului de miază- 
noapte. Atunci atelier, meşter și băiețaș, dis- 
păreau în vârtejurile surii, spre marea pă- 
rere de rău a copiilor din capul satului, cari 
de mult urmăriau arătarea de pe drumul țerii. 
Dar când vârtejul se potoliă, când pravul re- 
cădeă repede, ei începeau să chiue de bu- 
curie, nu se înșelaseră, eră „ăl cu roata“. 
Inimuțele le băteau ca niște ciocănașe şi ei 
alergau înaintea musafirului. 

De când se abăteă și prin Luncuşoara 
nime nu-și aduce aminte ca meșterul să fi 
intrat vreodată în sat pe vreme ploioasă, pe 
tină. Sosiă cu regularitate în zile de secetă. 
Cum se nimeriă așa, de pe unde veniă, în- 
cătrău mergeă din Luncuşoara, nime nu știă, 
cu aceasta nime nu-și băteă capul. Băieţii 
îl întâmpinau cu alai în capul satului din 
sus, şi tot cu alai îl petreceau în capul sa- 
tului din jos, când meșterul, isprăvindu-şi 
lucrul în Luncușoara, plecă mai departe. 

De prin curţi, de pe la portițe, svâcniau 
tot mai mulţi copii, săltau, pocniau din de- 
gete de bucurie, alergând spre maşina stră- 
inului, strigând: „Ål cu roata!“ „A venit ăl 
cu roata“. În preajma cârțeitorului atelier se 
linişteau însă ca prin farmec, priviau cu ui- 
mire, cu lăcomie mașina, îndesându-se în 
pâlcuri tot mai dese în jurul celor doi străini. 
Nici unul nu mai aveă de grije unde calcă; 
se împiedecau, cădeau în praf, se ridicau re- 
pede, cercând să se îndese cât mai adânc 


în mulțime, să poată vedeă mai bine mașina. 
Pe cei doi călători îi învredniciau de puțină 
atențiune, dar și străinii păreau că nici nu 
văd pe copiii din jurul lor. Și meșter şi băiat 
înaintau încet, cu privirile fixe, făcând im- 
presia unor mârţoage, cari vin din prea mari 
depărtări, cu prea mare povară. Praful dru- 
murilor le albiseră ghetele lăţite, diformate, 
scălciate; praful se băti în pantalonii lor 
uzați şi cârpiţi, făcându-i să poarte ciorapii 
surii până la genunchi. Aceeaș pulbere, în 
strat mai subțire, mai fin, dădeă aceeaş co- 
loare vestei şi paltonului. Meșterul eră un 
bărbat mijlociu de stat, trunchios, cu gru- 
mazii scurți și groși, cu obrajii largi, buhăiţi, 
de un roșu negriu. Fruntea i se ascundeă 
vecinic sub pălăria soioasă. Mustaţa-i eră 
rară și tristă, trăgând mereu a oală, iar în 
barbă-i erau împlântate vreo zece fire de 
păr aspru, roșcat. Din când în când neamţul 
adună ceva în gură, apoi, printrun plescăit 
pe care nu-l puteă imită nici unul dintre 
copii, scuipă în sus, departe peste capetele 
băieților. În astfel de clipe băieţii îşi luau 
ochii dela maşină și urmăriau chipul acesta 
minunat de-a scuipă. 

Băieţașul eră slab şi deșirat, dar mai ales 
eră foarte palid. El făceă pași largi ca toți 
nenorociții; după pas ar fi părut un om mare 
şi umbletul lui contrastă dureros cu trupul 
puținel şi prăpădit. Uneori gloata de copii 
se îndesă în el gata să-l răstoarne. Atunci 
micul drumeţ întorceă spre ei niște ochi ce- 
nușii, nişte priviri mirate, cari păreau că vin 
din adâncuri reci şi pustii. Nu le ziceă nimic, 
ci, întorcându-și capul, înălță puţin din 
umărul stâng. 

În răstimpuri vântul învăluiă pe drumeţi 
şi pe însoțitori cu nori de pulbere, copiii 
își înfundau pumnii în ochi, cei mai mici 
începeau să scâncească, numai cei doi străini 
nu făceau nici o mişcare de apărare ori de 
neplăcere. Atâta numai că, după potolirea 
vârtejului, meșterul înieptă peste capetele 
copiilor mai multe gloanţe ca de obiceiu. 

De pe la portițe, cu cât înaintă în sat, 
veniau mereu copii să se alăture cetei ce- 

lorialţi; unii dintre ei aduceau un cuțit ru- 
ginit, o custură, o pereche de foarfeci; alţii, 
văzându-i se rupeau din gloată și alergau 
acasă s'aducă și ei, şi dacă părinţii se îm- 
potriveau, fiindcă trebuiă și un ban de cuţit 
și doi de-o pereche de foarfeci, ei ieşiau 
plângând la portițe. Plângeau aci cu sughi- 
țuri până ce gloata de pe uliţă dispăreă ia 
vreo cotitură. Atunci îşi agereau piciorușele 
să-i ajungă. 

Tot mai dese erau strigătele pe uliți: „ăl 
cu roata“, „a venităl cu roata“, „iar a venit 
neamţul“. Femei deschideau portițele, o fe- 
reastră, şi priveau după neamț și drăcavenia 
lui, bărbaţii îşi căutau prin puiucele meselor 
briciul și-l scoteau cu multă grije cercându-l 
dacă mai taie „firul de păr“. Înfuriaţi de 
larma de pe uliţă pe care n'o pricepeau, cânii 
lătrau prin curţi, urlau; vântul de miază- 
noapte le duceă, pe aripele aspre, până în 
depărtări schelălăitul. 

Astfel pe când ajungeă neam- 
tul la birtul, înaintea căruia își 
stabiliă, în fiecare an, atelierul, 
satul întreg ştiă despre sosirea 
lui. Băiatul rămâneă în paza 
mașinei, iar meșterul intră în 
birt. Pentru ca să se înțeleagă, 
în chipul acesta, cei doi nu-şi 
spuneau o singură vorbă, nici 
nu se priviau. În desăvârşită 
muțenie, păreă că-i conduce in- 
stinctul pe amândoi, ori mai de 
grabă o putere mare, afară de 
ei, care a statorit de mult pur- 
tarea fiecăruia din cei doi. 

Afară gloata de copii încun- 
jură cu totul atelierul; unii se 
apropiară atât de mult de ma- 
șină încât o puteau atinge cu 
mâna. Și în ochii acestora și 
într'ai tuturor ardeă dorinţa de-a 
o atinge, de-a pune roata în miş- 
care, dar nici unul nu cuteză, 
se temeau nu de băiat ci de 
neamţ, care, prin fereasta bir- 
tului priviă cu niște ochi tul- 
buri, roşiţi, mulțimea. 

Vântul spulberă prin văzduh 
cele din urmă frunze arse, în- 
gălbenite; şueră prin ramurile despoiate ale 
celor doi fagi de lângă birt şi cei mai mici 
din gloată își suflau în pumni, în vreme ce 
roșața le dispăreă din obraji. Ca măgarii 
printre oi, răsăriă și ici și colo, prin mulți- 
mea copiilor flăcăiandri, cari, sugându-și 
ţigara, priviau fix la mașină. Încet-încet se 
alătufară la ceată bărbaţi, femei în mână 
c'o pereche de foarfeci, cu cuțite ori un 
briciu. 

Treceă de obiceiu un ceas dela fixarea 
atelierului până ieșiă meșterul din crâșmă. 
Din gloata copiilor nici unul nu se îndură 
să se depărteze până ce nu se sătură pri- 
vind mașina în funcțiune. Ei aruncau priviri 
întrebătoare spre crâșmă, bărbaţii, femeile 
îşi pierdeau răbdarea așteptând pe meșter. 

„Măi, că sătos e, Neamţul dracului!“ ziceă 
vreun bărbat. 

„Şi pe băiat îl lasă să degere. Vai de maica 
lui!“ ziceau femeile miloase. 

„Să fie al lui copilul? 

— Dar al cui? 

— Poatee numai un ucenic. 

— Nu, e al beţivului ăsta. 
Toţi meșterii sunt beţivi.“ 

Şi, bărbaţi şi femei, priveau 
cu durere la copilul, care 
stăteă nemișcat lângă mașină. 
Erà de-o paloare verzie și 
ochii lui, măriți parcă, pri- 
veau fix în pământ. El singur 
nu se impacientă de zăbava 
Neamţului. Din când în când 
își ridică puțin umărul stâng. 

După un ceas Neamţul ieşiă 
din birt; într'o mână aducea 
o sticluță cu rachiu și o bu- 
cată de pâne, cu cealaltă își 
diregeă mustața rară. Obrajii 
lui erau mai tineri acum, mai 
plini, radiau roșaţă. Fără un 
cuvânt,  întindeă băiatului 
mâncarea și beutura. Băiatul 
sorbiă beutura sguduindu-se, 
din câteva înghiţituri, apoi 
mușcând din pâne, se adună 
ghem lângă mașină, descuiă 
o lădiță, luă o traistă și plecă 
prin sat s'adune cuțite și foar- 
feci pentru ascuțit. 

Meșterul puneă .cureaua, învârtiă șurubul 
micului rezervoar deasupra pietrii de tocilă, 
luă cuțitul, care i se îmbiă mai întâi, și pi- 
ciorul drept i se puneă în mișcare. 

Până se înnoptă roata drăcavenii se în- 
vârtiă mereu, întreruptă numai de micile 
pauze, în cari Neamţul încassă plata pentru 
o bucată și luă alta în mână. La parale nu 
se uită; de pe partea lui oamenii ar fi putut 
să-i deie tot bani vechi, neumblători. Cum 
îl simţiă în palmă îl lăsă să alunece în bu- 
zunarul pantalonului. Dar examină cu atât 
mai minuţios custurile ce i se aduceau spre 
reparare. Întradevăr că erau custuri! Cuţi- 
tele de pe sate, tăind mai mult în ceapă, în 
curechiu, în castraveți şi ardei, nu mai aveau 
nici o strălucire, numai tăișul mai lumină 
puţin, încolo întunerec, rugină, strat împie- 
trit din mâzga alimentelor pe cari le spin- 
tecase. Erau foarfeci mari pentru tunșul oilor, 

din fier foarte prost, cu tăișurile late ca la 
paloşe; din grăsimea generaţiilor de oi pe 
cari le-au ușurat de povara lânei, ele prin- 
seseră un strat gros și unsuros. Erau bri- 
ciuri știrbe pe trei-patru locuri, preserate 
cu pete negre, din neamul acelora cari „rad 
de pomană“. Meșterul le luă, le priviă de- 
aproape, cu băgare de seamă, şi adeseori 
aruncă cu mănie vreun obiect. 

„Eu nu prostu lu Dumitale“ ziceă el, în- 
cepând să ascută altă custură. 

„Măi-măi!“ făceă Românul căutându-șşi 
marfa. După ce-o ridică, după ce se mai 
uitau și alții la ea, zicându-i „ce-ai mai um- 
blat și cu asta?“ se auziă glasul aceluiaș 
Român, c'am rușinat acum: 

„De, credeam că se mai 
ceva!“ 

Tocila sfârăiă împrăștiind mii de stropi, 
fini ca de negură. În răstimpuri, tot legă- 

nându-se pe piciorul drept, Neamțul ridică 
cuțitul, îi aruncă o privire repede, îl ștergeă 
de pantalon ori de brațul stâng, şi metalul 
aruncă apoi străluciri palide în lumina soa- 
relui cu dinți. După un ceas de muncă pe 
mâneca paltonului și pe pantalon se așeză în 
strat condensat murdăria, care svântându-se 
îndată, lumină ca niște fețe metalice. 

Gloata de copii priviă mirată, în toată 
vremea asta, la minunile mașinei și ale Neam- 
tului, chiuiau de bucurie când vedeau laturea 
strălucitoare a unui cuţit. Dinţii le clănță- 
neau de frigul care-i pătrundeă și mai tare 
în nemișcarea lor. Nici unuia nu-i treceă 
prind gând să meargă acasă, și cu toate că 
degerau, erau mereu veseli. 

Dar spre seară se vedeă, când de ici când 
de colo, câte-o femeie cu joarda în mână, 
şi după un răstimp de căutare cu ochii, se 
auzeau tot mai dese vorbele: 

„Uite-l, bala de el! Să-mi vii acasă, fireai... 
cu Neamţul tău cu tot. Nu vezi cai de- 
gerat?“ 

Cei mai isteți se făceau că n'aud, ori por- 
nind să iese, se afundau mai tare în mulțime. 
Totuș, cu cât se înseră, erau tot mai dese 
plânsetele și gloata se tot răriă. 

Băiatul meșterului, ori ucenicul ce-i va fi 
fost, se întorceă de prin sat odată cu înse- 
rarea, şi totdeauna cu puţină ispravă. Oa- 
menii nu-și dădeau bucuroși sculele pe mână 
străină; chiar pe cele ce nu mai plăteau 
trei parale, le plăceă să le aducă singuri. 
Omul cel mic aduceă însă tot marfă mai 
bună, deși puţină, dela popa, dela dascăl, 
dela casarma de jandarmi. 

Când sfințiă soarele, Neamțul se înhămă 
la atelier și-l duceă sub un șopron în curtea 
birtului. Intră apoi cu băiatul în birt, îşi po- 
runceă rachiu și de mâncare. El mâncă cu 
lăcomie, dar copilul abiă atingeă pânea și 
slănina. Căldura din casă îi moleşiă, îi um- 
pleă vinele cu apă caldă, pleoapele îi cădeau 
mereu. 

„Culcă-te“, îi ziceă Neamţul. 

Și numai la cuvântul acesta băiatul își ri- 
dică privirile spre meșter: priviri pline de 
recunoștință, de fericire, de intimitate par'că. 
Numai din intimitatea acestei priviri s'ar fi 
putut crede că meșterul e tatăl său. Se re- 

trăgeă întrun ungheţ, se lăsă pe podele și 
adurmiă. 

Rămas singur, Neamţul începeă un chef 
cu rachiu, care nu se sfârșiă decât dimineaţa, 
când cădeă sub masă, beat mort. Vorbiă 
singur, râdeă, îşi cântă, c'un glas aspru, cân- 
tecele lui străine, voiă mereu să pupe pe 
crâșmar, care se feriă de el cu scârbă. Când 
birtașul îl făceă să aștepte mai mult, meşterul 
îl chemă în discursuri nesfârşite, plângeă, 
luă poziţii de militar, își duceă furios mâna 
la sabia închipuită. La răgnetele lui băiatul 
săreă uneori speriat spre a recădeă din nou 
întrun somn adânc și greu. 

Ziua a doua eră la fel. 

În ziua a treia aveă de lucru în Luncu- 
şoara numai până la prânz. În ziua a treia 
păreă mai nenorocit băiatul de lângă el, și 
aveă pentru ce. Meșterul simţindu-și lucrul 
pe sfârșite și buzunarul gol, — căci bea mai 
mult decât câștigă, priviă furios la copil, îi 
strigă cuvinte aspre în limba lui neînțeleasă 
şi pentrucă nu-i dădeă la timp un cuţit, îl 
izbiă fără milă cu pumnul în piept. 

Micul om nu plângeă, numai ochii lui se 
rostogoleau în orbite întunecaţi și grei. 

În urmă, după ce se certă cu birtaşul, porniă 
înhămat la atelier. 

Băiatul îl urmă cu capul frânt în piept. 
Gloata de copii răscoleă praful în urma dră- 
caveniei Neamţului. La câteva aruncături de 
băț din capul satului din jos, gloata se opriă, 
se întorceă tăcută. 

Cea mai mare sensaţie de peste an, în 
Luncușoara, trecuse. 

Un șir de ani așteptau Luncușorenii acest 
eveniment, care se repețiă cu o regularitate 
uimitoare. 

Dar într'o toamnă Neamţul nu se mai ivi 
înhămat la atelierul lui; zadarnic îl aşteptară 
copiii în cete dese, în toate zilele secetoase 
de toamnă. Trei ani în şir oamenii fură ne- 
voiţi să-și ascută custurile numai pe pietrile 
ce le aveau la ușa tinzii. Briciurile trebuiau 
să se mulțumească cu o curea săpunită sau 
cu cine ști ce cute făcătoare de minuni. 

În toamna anului al patrălea, pe când nime 
nu se mai gândeă la Neamţ, iată că Luncu- 
șorenii se treziră cu mașina lui înaintea bir- 
tului. Pe unde venișe? De unde picase? Nime 

nu ştiă, căci nime nu-l mai aşteptă. Atelierul 
nu eră păzit de nime acum. Băiatul nu se 
vedeă nicăiri. Dar, lângă acelaș geam de fe- 
reastă unde obicinuiă să bea Neamţul, gloata 
de copii, cari nu întârziară să se adune, ză- 
riră o față arsă de soare, bătută de vânturi. 
Veniră bărbaţi și femei, cari spuseră numai 
decât adevărul: 

„E alt Neamţ“. 

Dar maşina eră aceeaş. Eră mai învechită, 
mai hodorogită, dar pe pântecele ei, care-i 


—a— 


„le, ie, is ficior a lui. Asta mașina me acum. 

— Şi unde e dumnealui, domnul de mai 
înainte?“ întrebă cineva din mulțime. 

„Ala mort“, răspunse străinul. 

„Și unde a murit?“ întrebă altul. 

Neamțul ridică mâna și arătă o direcție. 

„Ala beat la iarnă, ieşit și culcat la şură. 
Zis: prea calt în cas. Și 'ngheţat. Ala mort!“ 
zise el apucându-se din nou de lucru. Dar 
după un scurt răstimp' de muncă se opri, 
şi zise: 

serviă de dulap, eră zugrăvit acelaș cocoș 
cu ciocul de vultur. Mulţi aşteptau acum, 
cu cuțite, cu foarfeci, să iese meșterul. 

Dar Neamţul de acum se lăsă mai mult 
așteptat decât cel dintâiu. Când ieși, oamenii 
văzură, clătinându-se pe picioare un tânăr 
lung cât o prăjină, deșirat, cu obrajii supți. 
El se apropiă de atelier surizând cu mul- 
țumire. După ce puse cureaua, după ce luă 
în mână cel dintâiu cuţit, privindu-l își înălță 
puțin umărul stâng. 

„E feciorul Neamţului“, zise o muiere. 

„Vai de mine! Dar cum să fi crescut așa 
de mare.“ 

Se încinse o discuţie, care devenind tot 
mai aprinsă, ajunse până la urechile Neam- 
țului. El se opri din lucru, privi cu un surâs 
șters la ceice dișcutau și zise: 


„Tată la mine, da nu dat nici un ban. 
Acum maşina a meu. Fac io bani, și beu la 
ei. lo pot să bei mai mult ca el.“ Zicând acestea 
rânji din dinţii stricaţi, și-și începu munca. 

Gloata de băieți eră cu ochii ațintiţi spre 
roata ce se învârtiă. Dar bărbaţii și femeile 
se întristară. O durere ciudată, neînțeleasă, îi 
cuprinsese privind spre pribeagul ce se oprise 
pe-o zi două la ei în sat. 

„le, zise Neamţul, oprindu-se iar, io nu 
beut, nu plăcut rachiu. Acum place.“ 

Apoi până seara munci în tăcere. 

A treia zi pe la amiazi plecă, ca şi tatăl 
său, cu gloata de copii după el în drumul 
lui de pribegie, plecă să moară și el înghețat 
în vreo șură ca şi bătrânul, întrun sat pe care 
ma mai fi nime să-l arete, cu o tăietură de 


braţ, în aer, 
I, Agârbiceanu, 


=] 
www.dacoromanica.ro 


236 


LUCEAFĂRUL 


Nrul 8, 1914. 


Cântecul Jianului. 


— Auzit în com. Studina-Romanaţi, nu departe de leagănul lui lancu Jianu. — 


I. 


Frunză verde ş'un lipan, 
N’ați auzit d'un Jian, 
D’un Jian, de un oltean, 
Care umblă prin păduri, 
Cu şaisprezece panduri, 
Cu ghebe şi cu poturi, 
Găitani cu cusături, 

Cu pistoale înarmaţi, 

Cu puşti pline, încărcaţi? 


Il. 


— Frunză verde trei gutui, 
lancule de unde vii? 

— Dela târg de peste jii,!) 
— lancule ce-ai târguit? 


— Când ăi cătâ mai nimic: 


O traistă de praf mărunt, 
Cu vo cinci ocă de plumb, 
Să duc la băeţi în Crâng. 
Căci băeţii-s făr' de minte, 
Prăpădesc la gloanţe multe 
Pune praful cu mâna, 
Sburături cu strachina 


Ca să 'mpuște potera. 
` Pii 


NI. 


Foae verde siminoc, 

O 'mbongi?) Iancu la Olt. 
Dar Oltul e turburat, 

Aşa vine, revărsat, 

Cu buşteni amestecat 

Şi cu spumă închegat! 
Dar podarii s'a "'mbătat 
Podurile le-a legat, 

Şi în poduri s'au culcat. 
Supărat lancu-a strigat: 
— Măi bădiţă, măi podar, 


=] 


Trage podul să trec Oltul, 
Că te prăpădesc cu totul. 
Trage podu mai d'a drept, 
Nu mă face să aştept, 

Că-ți reped un glonț în piept 
Şi te culc, ori te deştept. — 
Trage podu mai la vale 
Că-ți reped un glonț în șale. 
Dar podarii 'ntârziă, 

Poterii voind să-l dea. 

Dar Jianu "'nțelegând, 

Dete drept prin Olt, zicând: 
— Decât să mă rog de prost 
Pân'o da podul la rost, 
Fi-voiu voinic, cum am fost, 
Și v'oi trece l'adăpost. — 
Decât o pară la pod, 

Mai bine cu murgu "not; 
Că mi-e murgul cam nerod 
Trece pe Olt ca pe pod. 

De oi stă ca să plătesc, 

Să mă plec, să mă smeresc, 
La toți să mă căciulesc, 

La ce naiba haiducesc? 
Haideţi murguleţ, haideţi, 
Te silește murguleţ. 

Nu-ţi mai face părul creţ, 
Hai la Slatina ’n judeţ. — 


IV. 


Oltul dacă îl treceă, 

Cam așa lancu cântă: 

— Verde frunză mărăcine, 

Nu-ș ci-au ciocoii cu mine 

Când mă văd cu flinta m spate? 
Fuge calea jumătate. 

Eu le spun că nu e plină 

Dar ciocoii fug de mine, 

Eu le spun că este goală 

Dar ciocoii fug să moară. — 


D. Dănulescu, 


1) Iancu venià din târgu iilor; eră pe malul Oltului spre Slatina, 


3) Porni, 

Un învăţat bucovinean în 


La cursurile „Asociaţiunii“ din acest an 
pentru primaoară a venit în mijlocul nostru 
un bucovinean, ca să ne spună istoria su- 
ferinţelor poporului român din Bucovina, cu 
care altădată aveam strânse legături politice 
și culturale. 

Bucovineanul care a venit la noi trebuie să fie 
cunoscut mai de aproape, 
fiindcă cunoscându-l îl vom 
puteă apreciă și iubi. De 
aceea ne-am hotărit să-i 
facem o scurtă schiță a 
vieții şi activității lui, dân- 
du-i și portretul. 

D-i Dr. lancu I. Nistor 
e fiul gospodarului fruntaş 
lie Nistor din Vicovul de 
sus. S'a născut în 16 Au- 
gust 1876. A învățat mai 
întâiu în şcoala primară 
din Satul său natal, apoi 
în Rădăuţi, unde a făcut 
şi liceul; după terminarea 
acestuia a urmat cursuri 
din specialitatea: geografia 
și istoria la facultatea filo- 
zofică din Cernăuţi. În tim- 
pul studiilor sale universi- 
tare a pășit întâiașdată în 
public ca președinte al 
societ. stud. „Junimea“ din Cernăuţi, con- 
ducându-o cu destoinicie și pricepere. Luând 
licența în istorie și geografie a fost mai în- 
tâiu profesor suplinitor la liceul de stat din 
Cernăuţi, trecând apoi ca profesor definitiv 
la liceul din Suceava, pentru a se întoarce 
apoi după scurt timp la Cernăuţi, la școala 
reală, unde a fost aplicat ca profesor definitiv 
până la numirea din urmă. 

După luarea licenţei a început, să se ocupe 
mai intensiv cu istoria, şi mai ales cu spe- 
cialitatea sa: istoria Europei răsăritene, ple- 
când mai întâiu la Viena, pentru a lucră 
acolo în seminariile vestite, mai ales a pro- 
fesorului liretek. La începutul anului 1908 
ia doctoratul în filozofie la universitatea din 
Viena. Urmează apoi cursurile la diferiți pro- 


Ardeal: Dr. lancu Nistor. 


fesori în Miinchen, Lipsca, Berlin Şi apoi în 
București la profesorii D. Onciul, Bogdan 
şi lorga. În timpul acesta adună cu sârguință 
în arhivele oraşelor, unde a stat, material 
pentru scrierile sale științifice. În anul 1911 
apare prima sa lucrare mai întinsă „Die mol- 
dauischen Anspriiche auf Pokutien“, în care 
stabilește pe baza unui ma- 
terial bogat, însoțit de un 
aparat critic foarte minu- 
tios pretențiunile Moldovei 
asupra Pocuţiei. Lucrarea 
aceasta îi stabileşte faima, 
îl pune în rândul istoricilor 
de seamă. În anul urmă- 
tor apare un nou volum 
din pana sa: „Die aus- 
wărtigen Handelsbe- 
ziehungen der Moldau 
im XIV., XV. u. XVI. Jahr- 
hundert“. Această lucrare, 
care tratează un domeniu 
până acum aproape cu 
totul neglijat în istoria 
noastră, îi deschide porţile 
universității din Viena. Pe 
baza ei şi în urma unui 
concurs strălucit d-l Nistor 
e admis în anul 1911 de 
| colegiul profesorilor ca do- 
cent privat pentru istoria Europei răsăritene. 
În acelaș an Academia Română, apreţiând 
după merit valoarea scrierilor sale, îl alege 
membru corespondent al ei şi în sesiunea 
generală din anul acesta îi premiază'opera 
amintită. 

În semestrul de iarnă 191112 d-l Nistor 
îşi începu cursurile sale la universitatea din 
Viena. Membrii coloniei române din Viena, 
tineri și bătrâni, se adunau în fiecare Sâm- 
bătă, să-l asculte pe tânărul docent, care de 
pe catedra celei dintâiu universități din Au- 
stria expuneă în icoane luminoase „Istoria 
principatelor dunărene în secolul 
al XIV şi XV-lea“. La Cernăuţi a făcut ur- 
mătoarele cursuri: „Istoria Românilor în 4 se- 
mestre consecutive“, apoi „Întroducere în 

istoria sudesteuropeană“, „Istoria țărilor bal- 
canice în evul mediu“, „Constituţia și ad- 
ministrația principatelor“, şi „Istoria econo- 
mică a principatelor române“. Cursuri pentru 
popularizare: „Istoria României moderne și 
Istoria Bulgarilor. 

Acum de curând au mai apărut două lu- 
crări însemnate din pana d-lui Nistor ş. a.: 
„Das moldauische Zollwesen im 15. 
und 16. Jahrhundert“, publicată în cea 
mai de seamă revistă din Germania (G. 
Sechmoller's Jahrbuch für Gesetzgebung, Ver- 
waltung und Volkswirtschaft im Deutschen 
Reiche) și „Handel und Wandel in der 
Moldau bis zum Ende des 16. Jahr- 
hunderts“, editată de „Societatea pentru 
cultura și literatura română“ în Bucovina“. 

Pe lângă aceste lucrări mari d-l Nistor a 
mai scris un șir de articole interesante în 
revista „Junimea Literară“ din Cernăuţi, pe 
care o editează împreună cu d-l George 
Tofan. 

Critici competenți, ca d-nii lirecek, l. 
Bogdan, lorga, Xenopol, Kaindl, V. Pârvan 
ş. a. au relevat valoarea lor incontestabilă. 
O caracterizare concisă a lucrărilor d-lui 
Nistor ne dă d-l V. Pârvan în recenziunea 
cărții: „Die moldauischen Ansprüche auf 
Pokutien“ în următoarele cuvinte: „...ex- 
celentă informaţie, unită cu o judecată sănă- 
toasă, cu o perspicacitate remarcabilă și mai 
ales cu o linişte obiectivă, care dă şi însaş 
formei sale literare o înfățișare aleasă și 
simpatică...“!) 

:) lată tista scrierilor d-lui Dr. Iancu I. Nistor. 

a) Studii: 

Die moldauischen Anspriiche aut Pokutien, 
im Archiv für österreichische Geschichte. 101. Band, 
1. Hälfte, Wien 1910. (Aceasta scriere s'a tipărit şi 
separat în volum). 

Die auswărtigen Handelsbeziehungen der 
Moldauim XIV., XV. u. XVI. Jahrhundert. Gotha 1911. 

Das moldauische Zollwesen im î5. und 16. 
Jahrhundert, in „G. Schmoller's Jahrbuch für Gesetz- 
gebung, Verwaltung und Volkswirtschaft im Deutschen 
Reiche“, Band XXXVI., 1. Leipzig 1912. 

Handel und Wandel in der Moldau bis zum 
Ende des 16. Jahrhunderts, Czernowitz 1912. 

Zur Geschichte des Schulwesens in der 
Bukowina, im XLVIII. Jahresbericht der gr.-or. 
Oberrealschule in Czernowitz, Cernăuți 1912. 

Zur moldauisch-pokutischen Grenzfrage, 
im jahrbuch des Bukowinaer Landeșmuseums, 16. Jahr- 


D-1 Dr. lancu Nistor a luat parte activă 
la toate acțiunile culturale, fiind pretutindeni 
între cei dintâi, cari ajută cu fapta realizarea 
progresului. În multele şi odioasele certe po- 
litice ale fraților noștri din Bucovina n'a fost 
amestecat. Dânsul a apucat pe altă cale, pe 
cea dreaptă şi sănătoasă. A făcut o politică 
culturală, căutând să trezească dragostea față 
de cultura românească și deşteptând con- 
Știința naţională. În vederea acestui scop a 
ținut mai multe conferințe în diferite centre 
din Bucovina, propagând pretutindeni direcţia 
nouă în politica bucovineană, la care, în timpul 
din urmă, aderează tot mai mulți inși. 

În Sibiiu a fost așteptat cu un deosebit 
interes. Și putem spune că impresia ce a lă- 
sat-o asupra tuturora a întrecut toate aștep- 
tările, 

D-i Dr. Iancu Nistor, ca orice intelectual, 
care îşi petrece zilele şi nopțile în cercetări 
și care vrea să-și aibă partea sa și în îndru- 
marea vieții ce-l încunjură, e un temperament 
impulsiv. Gesturile nervoase și vorba apăsată 
se potrivesc aşa de bine cu trăsăturile româ- 
nești, pline de energie ale feței sale. La con- 
ferință nu eră numai savantul, care vorbea, 
ci și omul idealist care apără cu convingere 
și cu căldură o credinţă. Glasul lui vibră de 
câteori aminteă de aspirațiunile îndreptăţite 
ale neamului nostru și trezeă în sufletele as- 
cultătorilor echouri ce răsună adânc şi cari 
nu dispar fără de urmă. 

Venind la Sibiiu, credem că a făcut înce- 
putul unor legături trainice între noi şi bu- 


gang 1908. Das polit. Parteiwesen bei den Rumänen. 
Freiburg (sub tipar). 
b) Articole: 

Moldova înainte de întemeierea principatelor în 
„Junimea Literară“ din Cernăuţi, an. l, pg. 13 și 23; 
Antartica al șeptelea continent, „J. L.“ |. pg. 40; 
Dragoş şi Bogdan. „J. L.“ L pg. 53; Ştefan cei Mare, 
„]- L.“ L pg. 9%; loaniţă (1197—1207), „J. L.“ 1. pg. 177; 
Dr. George Popovici, „J. L.“ I, pg. 129; Spicuiri 
geografice, „J. L.“ il. pg. 27 şi 43; Participarea Ro- 
mânilor la lupta dela Kroissenbrunn (1260) „J. L.“ 
IL. pg. 38; Putna, „J. L“ Il. pg. 190; Rutenisarea Bu- 
covinei (Cernăuţi); Aniversarea Unirii (Cernăuţi); Le- 
găturile cu Ardealul (Cernăuţi); Din istoria Humo- 
rului (Gurahumorului). Ideia latinităţii în istoria ro- 
mână, „J. L.“ II, pg. 74, 100, 110. 126; Un modest 
prinos de venerare, „J. L.“ IV. pg. 161; Dimitrie Onciul, 
aj. L“ V. pg. 135; Dr. Vasile Găina, „J. L.“ IV. 
pg. 234; La aniversarea Unirii Principatelor, „J. L.“ VI. 

covineni. Noi dela această revistă am îmbră- 
țișat și până acum pe scriitorii bucovineni 
și ne vom da toată silința să-i primim cu 
drag în căminul nostru. 

Mai la vale dăm un resumat al conferinţei 
d-lui Dr. lancu Nistor. 

Răsboiul ruso-turc (1768— 1774) luă pentru 
Turcia o întorsătură foarte primejdioasă. 
Atunci Sultanul, îngrozit de succesele Rușilor, 
recurse la mijlocirea Austriei, oferindu-i drept 
despăgubire pentru osteneala ei, Oltenia, 
care fusese pe vremuri austriacă. În vederea 
acestei lărgiri a fruntăriilor sale Austria mij- 
loci pacea între Ruși și Turci, care se şi 
încheiă la 1774. Pentru mijlocirea acestei 
păci Austria ceri Turcilor în schimbul Ol- 
teniei promise partea de sus a Moldovei, 
care umpleă unghiul între noua frontieră a 
Galiției dobândită de curând dela Poloni, și 
cea veche a Maramureșului și a Transilvaniei. 
Prin stăruințele diplomaţiei austriace Poarta 
otomană se învoi să cedeze pe cale pacinică 
acest petec de pământ moldovenesc, care 
în puterea convențiunii dela Palamutca din 
2 lulie 1776 urmă să fie încorporat definitiv 
Împărăției Austriei sub numele de Buco- 
vina. Aşa se numiau în limba veche a cro- 
nicarilor bogatele păduri de fag, cari împo- 
dobiau pe vremuri acest prea frumos colț 
de pământ românesc. 

Pe vremea ocupării, Bucovina adăposteă 
pe o suprafață de 10.000 km? o populaţiune 
de vreo 75.000 suflete. Curând însă populația 
țării spori în mod foarte considerabil, ur- 
cându-se la un număr îndoit şi întreit. Dară 
sporul acesta nu s'a făcut numai pe seama 


pg. 23; Hotarul Sepenicului spre Pocuția, „J. L.“ VI. 
pg. 57; Un ispisoc dela Grigore II. Ghica, „J. L.“ VI. 
pg. 109; Legăturile de comerţ cu Bistriţa, „J. L.“ VII. 
pg. 67; În pragul unei serbări culturale, „J. L., IX. 
pg. 4; Basarabia, „J. L.“ IX. pg. 104; Cuza Vodă, „J. L.“ 
IX. pg. 123. Arta noastră poporală, „J. L.“ 1. pg. 187; 
Macedo-Românii, „J. L.“ IX. pg. 210. Rostul naţional al 
bisericii noastre, „J. L.“ X. pg. 4. Lupta noastră pentru 
limbă, „J. L.“ X. pg. 56. Pacea dela Bucureşti, pg. 165. 

Obiectul geografiei „Școala“ din Cernăuţi an. I. 
pg. 16; Istoria Bucovinei în școalele noastre secun- 
dare „Şc.“ pg. 120. În jurul ortografiei „Şc.“ pg. 207. 
larăș chestia ortografiei „Şc.“ anul Il. pg. 216. Din 
trecutul şcoalelor noastre „Şc.“ an IIl. pg. 225. 

Rolul Românilor bucovineni în mişcarea comercială 
actuală. Calendarul „Ligei culturale“ 1911. 


Românilor, populaţia oborigenă a acestei țări 
și purtătoare vechilor tradiţii istorice şi cul- 
turale. La sporul acesta a contribuit în mă- 
sură foarte largă elementul rutean din 
Galiţia și Podolia învecinată. În toiul veci- 
nicilor tulburări din Polonia muncitorii ruteni 
părăsiră moșiile nobililor poloni pentru a se 
furișă peste hotar în Moldova, unde condi- 
iunile de traiu erau cu mult mai ușoare. În 
Galiţia și Podolia țăranii erau ţinuţi la 
52—156 zile de clacă, pe când ţăranii din 
Moldova datoriau boierilor și mănăstirilor, pe 
ale căror moşii erau așezați, numai 12 zile 
de clacă, cei dela hotar chiar numai 6 zile. 
Astfel se umplură satele românești dintre 
Nistru și Prut cu fugari ruteni, cari cu vremea 
absorbiră pe găzduitorii lor români. Primind 
vecinic succurs din Galiţia, Rutenii cuceriră 
un sat după altul în dauna Românilor, cari 
dela 1786 încoace nu mai primiră nici un 
succurs etnic din Moldova și de peste munţi 
din Ardeal și Maramureș. Până atunci însă 
Transilvănenii dădură un contingent foarte 
puternic, sporind rândurile conaţionalilor lor 
din Moldova și Bucovina. Un izvod dela 
1779 ne arată coloniști transilvăneni în 52 sate 
din sudul Bucovinei. Aceștia se așezară 
acolo în cursul veacului al 18-lea și erau 
originari din Transilvania, Maramureș şi 
Banat. Numele proprii ca: Nimigean, Arge- 
lean, Logigan, Maierean, Bârgăuan, Moroșan, 
Ungurean, Arădan, Bălgrădean, Bocșan, Ga- 
lațan, Cailean, Tărnovean etc. etc., arată lã- 
murit originea transilvăneană a purtătorilor 
lor. Mulţi veniau în grupuri mari cu preotul, 
învățătorul şi primarul lor. Dacă emigrările 


c) Recenzii: 

Dr. Emil Fischer, Die Herkunft der Rumänen, „J. L.“ 
l. pg. 94; Rutenizarea Bucovinei, „J. L.“ I. pg. 172; 
V. Pârvan, Alexandrei- Vodă şi Bogdan, „|. L.“ |. 
pg. 173; N. lorga, Istoria Românilor în chipuri şi icoane, 
„|. L.“ IL. pg. 196; N. lorga, Geschichte des rumăni- 
schen Volkes, „J. L.“ III. pg. 57; Aurel C. Popovici, 
Die vereinigten Staaten von Grossâsterreich, „J. L.“ 
IV. pg. 87; N. Iorga, Istoria bisericii române, „J. L.“ 
VI. pg. 120; Em. Grigorovitza, Dicționarul geografic 
al Bucovinei, „J. L.“ VII. pg. 31, ş. m. a. I. Bogdan, 
Documentele lui Stefan cel Mare şi Zeitschrift für 
osteuropăische Geschichte, IV. 2. G. Miller, Die ur- 
spriingl. Rechtslage der Rumänen in Siebenbürgen in 
Mitteitungen des Instituts für öster. Geschichtsforschung 
(sub presă). 

din Transilvania continuară numai până la 
1786, pe când cele din Galiţia continuă până 
în ziua de azi. Libertatea de recrutare ade- 
meni pe Ruteni şi mai mult de a se aşeză 
în Bucovina, astfel că azi numărul lor a 
sporit la 305.101 suflete, ceeace face aproape 
38 la sută din întreaga populaţie a țării. În 
scurgerea celor 140 de ani dela încorporare 
încoace numărul Rutenilor a sporit dela 
14.112 la 305.101, pe când cel al Românilor 
dela 100.000 numai la 273.254 suflete. Dela 


aE 4 A Pfa iai = Fa 


D. Florian: Portul Galaţi. 


ocupare încoace sau mai așezat în țară: 
Ovrei (102.919), Nemţi (65.932), Poloni (36.210). 
Maghiari (10.391), Cechi (1005), Sloveni (81) 
şi Italieni (36). Așa ni se prezintă Bucovina 
sub raport etnografic. 

În anii dintâi (1774—1786) Bucovina a 
stat sub administrație militară. Aceasta a 
fost fără îndoială cea mai bună și mai con- 
ştiincioasă din câte a avut Bucovina cândva. 
Pe vremea aceea s'a așezat temelia organi- 
zaţiunii politice, bisericeşti şi școlare a ţării. 
Din nenorocire pentru Români împăratul 
losif H. decretă la 1786 ca Bucovina să fie 
alipită Galiției, formând o circumscripție ad- 
ministrativă a acestei provincii polono-rutene. 
Independenţa aceasta de Galiţia, țara fagilor, 

rămase 63 ani împliniți (1786—1849). Re- 
stimpul acesta ni se prezintă ca cel mai 
trist şi mai întunecos din trecutul Bucovinei. 
Atunci s'a înstrăinat vechiul caracter româ- 
nesc al țării și s'a nimicit sistematic totul 
ce mai aduceă aminte de vechea cultură și 
de vechile așezăminte moldovenești. Biserica 
română fù stânjenită în desvoltarea ei, ave- 
rea-i cheltuită pentru scopuri.străine; porţile 
i se deschise larg pentru Rutenii veniți din 
Galiţia. Școalele puţine câte erau se înstrăi- 
nară de înalta lor menire și 
ajunseră un instrument de 
convertire la legea catolică. 
Boerescul urmă să fie în- 
asprit, comerţul stagnă pe 
toată linia, fiindcă se închise 
frontiera cătră Moldova. Marfa 
principală de import eră ra- 
chiul din Ucraina care curgeă 
şiroae în ţară, otrăvind sufle- 
tele Indigenilor și aducându-i 
la sapă de lemn. ara eră 
administrată de funcționari 
străini, cari nu cunoșteau nici 
limba nici năcazurile popo- 
rului băștinaș. Asuprirea și 
sărăcia își dădură mâna pentru 
a mână pe Români pe calea 
pribegiei. Ei se turișară cu 
sutele peste cordon în Mol- 
dova, unde brațele de muncă 
erau căutate și condițiunile de 
traiu cu mult mai îndemânatice. 
În locul lor năvăliră Rutenii deprinşi la cele 
mai strașnice impilări din partea șleahtei 
polone, cuprinzând pământul Românilor emi- 
grați și impunând cu sprijinul stăpânirii 
limba lor celor rămaşi în țară. In scurgerea 
acestor şase decenii Bucovina din țară româ- 
nească ce eră deveni o ţară poliglotă. In- 
străinarea elementului românesc făceă pro- 
grese îngrozitoare și dacă aceste stări de 
lucruri mai dăinuiau încă câtăva vreme, 
neamul românesc din fosta parte a Moldovei 
azi ar aparțineă istoriei. 

- Întâmplările anului 1848 găsiră răsunet și 
în Bucovina, gazeta fraților Hurmuzachi trezi 
conştiinţa naţională și simţul de solidaritate 
cu Românii de peste munți. Ideia aceașta 

de solidaritate o găsim cuprinsă și în pro- 
gramul politic al marelui Șaguna. Eră vorba 
de dobândirea autonomiei naționale pe seama 
tuturor Românilor din împărăție. În toiul ace- 
stor năzuinți urmă proclamarea constituţiei 
din 4 Martie 1849 care curmă solidaritatea 
de interese între Bucovineni şi Transilvăneni. 
În temeiul acestei constituţiuni octroate Bu- 
covina urmă să fie deslipită de Galiţia și 
ridicată la rangul unei provincii de coroană 
autonomă cu titlul de ducat, iar împăratul 

prilej de-a se întâlni. Dar şi acolo abiă dela 
1898 încoace delegații români au îndrăznit 
să accentueze solidaritatea noastră națională. 

După dobândirea autonomiei fruntaşii bu- 
covineni lungă vreme făceau politică auto- 
nomistă și centralistă. Unii se rezimau 
pe Poloni, alții pe Germani până ce se uniră 
în partidul conservator boieresc, care cârmui 
țara până la 1891. Din rândurile acestui partid 
pe la 1870 baronul Alecu Petrino ajunse chiar 
ministru de agricultură, primul și până azi 


D. Florian: Balcic-geamia. 


luă titlul de: duce al Bucovinei. La 1861 
Bucovina primi şi o dietă provincială cu 
facultatea de-a controlă administraţia ţării 
și cu dreptul de-a legiferă. Ca provincie de 
coroană autonomă Bucovina primi şi o marcă 
specială: un cap de bour cu trei stele îm- 
prejur. Dintre cei 63 deputaţi dietali 23 sunt 
Români. În parlamentul din Viena Bucovina 
trimite 14 deputaţi, între care 5 Români. Dela 
dobândirea autonomiei (1849) dar mai ales 
dela întroducerea sistemului dualist (1867) 
se sparse solidaritatea de interese politice 
dintre Bucovineni și Transilvăneni. Rămaseră 
numai Delegaţiunile ca singura instituțiune 
politică în care deputaţii Românilor de din- 
coace și de dincolo de munți mai aveau 


ultimul ministru român în Austria. Conser- 
vatorii profesau doctrina bucovinismului, 
care tindeă la înstrăinarea noastră de felul 
particular de a fi, de a gândi și de-a simți, 
pentru a ne contopi mai lesne cu celelalte 
neamuri din țară întro corcitură buco- 
vineană cu limba de coversaţie ger- 
mană. După spiritul acestei nenorocite doc- 
trine Românii de pe acest petec de pământ 
românesc nu erau liberi să trăiască și să se 
manifesteze ca Români, ci ca Bucovineni 
cari se înțeleg între ei nemțeşte. „Majestät, 
wir sind deutsch erzogen“ (Majestate, noi sun- 
tem crescuți nemțește) replică repausatul 
„fruntaș bucovinean“ baronul Nicu Mustaza 
regelui Carol, când acesta îl avorbi românește 

pe peronul gării dela Cernăuţi. Împotriva ace- 
stei doctrine se ridică generaţia cea tânără, 
ieșită în mare parte din rândurile poporului, 
propunându-şi vederile sale în „Revista Po- 
litică“ dela Suceava și apoi „Gazeta Buco- 
vinei“. Propaganda naţională pe deoparte și 
neînțelegerile conservatorilor cu guvernorul 
Pace, pe de altă parte îi îndemnară pe aceștia 
să se împace cu naționaliști și să-şi însușească 
programul politic al acestora. La 7 Martie 1892 
se ținù la Cernăuţi o mare adunare naţională 
care confirmând împăcarea făcută proclamă 
„solidaritatea tuturor Românilor din Bucovina 
în cele politice, naţionale și culturale.“ Abiă 
din acel moment politica Românilor din Bu- 
covina urmă să fie așezată pe temelie na- 
țională. Direcţia nouă găsi expresie deamnă 
în „Gazeta Bucovinei“ și jurnalul „Patria“. 
La 1900 se sparse rândurile „Partidului 
național unitar“. Desbinarea aceasta eră 
binevenită pentru „democrați“ cari la 1902 
apar pe orizontul politic al Românilor din 
Bucovina. În luptă contra democraţilor se 
uniră din nou conservatorii cu naționaliștii. 
Lupta aceasta între naționaliști, sprijiniți de 
„Vieața Nouă“ și între democrați, reprezen- 
taţi prin „Foaia Poporului“ continuă şi 
azi în Bucovina spre marea pagubă a nea- 
mului românesc. A 

Pe vremea ocupării Bucovina nu aveă o 
organizaţie bisericească unitară. Partea sudică 
a țării eră supusă în cele bisericești mitro- 
poliei din lași, pe când partea nordică din 
noua provincie austriacă făceă parte din 
episcopia Rădăuţilor, care cuprindeă şi o 
bună parte din județele Dorohoiu și Botoșani 
rămasă dincolo de cordon în Moldova. La 
stăruinţele administraţiei militare s'a purces la 
arondarea diecezei, care s'a şi făcut pe calea 
înțelegerii pacinice între mitropolitul Iașilor 
şi între episcopul Rădăuților. Acesta renunță 
la drepturile sale pastorale dincolo de cordon, 
iar mitropolitul Moldovei la ale sale dincoace 
de cordon. Pe calea schimbului acestuia 
Dosofteiu Herescul'ajunse stăpân duhovni- 
cesc asupra Bucovinei întregi, mutându-şi 
totodată și reședința dela Rădăuţi la Cer- 
năuţi, noua capitală a Bucovinei. Desfăcân- 
du-se și de legăturile ierarhice cu laşii și 


Constantinopolul,dânsul luă titlul de „episcop 
exempt al Bucovinei“, până ce în puterea 
diplomei împărătești dela 5 lulie 1783 noua 
dieceză bucovineană urmă să fie subordinată 
în cele dogmatice și spirituale mitropolitului 
sârbesc dela Carloviţ, în care subordinaţie 
ierarhică eparhia bucovineană rămase până 
la 1873. 

Legătura cu Carloviţul n'a adus binecu- 
vântare asupra diecezei bucovinene. În urma 
ei s'au deschis slavismului larg porţile în 
biserica română. Mitropolitul Putnic se grăbi 
să trimită bătrânului Dosofteiu coadijutori 
sârbi: Ghedeon Nichitici, loan Földvary, 
Gherasim Adamovici şi în sfârşit pe Daniil 
Vlachovici, care şi ajunse urmaşul lui Dosot- 
teiu pe scaunul episcopal. De numele lui 
Dosofteiu sunt legate mari reforme în dieceză. 
Pe vremea sa s'au desființat mănăstirile din 
Bucovina, rămânând numai trei, adecă Putna, 
Suceviţa și Dragomirna. Moşiile întinse ale 
acestor mănăstiri precum și cele ale epis- 
copiei intrară sub administrația statului sub 
numele de „Fondul religionar greco- 
oriental al Bucovinei“. Împrejurarea că 
fondul acesta sa numit „greco-oriental“ 
şi nu „românesc“ după cum erà de fapt, 
a fost fatală pentru Români, fiindcă Rutenii 
greco-catolici din Galiţia, așezându-se în 
Bucovina au îmbrățișat legea ortodoxă pentru 
a beneficiă de bogăţiile fondului. Astfel trag 
străinii folos din fondul religionar numai 
pentru motivul că şi ei sunt greco-orientali. 
Pe vremea lui Dosofteiu s'a alcătuit și „Re- 
gulamentul diecezan“ care a rămas până azi 
în vigoare. 

Urmașul lui Dosofteiu a fost Daniil Vla- 
chovici. El a fost un bun slujbaş împărătesc, 
a rămas însă străin de aspiraţiunile turmei 
sale. Lui îi urmă [saia Baloșescul, iar ace- 
stuia Eugenie Hacman, care a zădărnicit ca 
dieceza bucovineană să fie subordonată mi- 
tropoliei dela Sibiiu, precum eră planul ma- 
relui și prevăzătorului Andreiu Șaguna. Epi- 
scopul Eugenie a exoperat autochefalia bi- 
sericii bucovinene. La 1873 eparhia Buco- 
vinei se desfăcii de Carloviţ urmând să fie 
ridicată la rangul de arhiepiscopie, căreia 
i se subordinară episcopiile sârbeşti din 
Dalmația. Eugenie însă n'ajunse să fie in- 

stalat ca „Arhiepiscop și Mitropolit al Bu- 
covinei și Dalmației“, fiindcă murise încă 
înainte de terminul hotărît pentru această 
solemnitate. Titlul acesta îl primiră numai 
urmașii săi: Teofil Bendella, Teoctist Blaje- 
vici, Salveslin Morariu-Andrievici, Arcadie 
Ciupercovici şi actualul arhipăstor Exce- 
lența Sa Dr. Vladimir V. de Repta. 

De dragul Rutenilor dela Hacman încoace 
în biserica bucovineană s'a accentuat pururea 
ortodoxismul în dauna românismului. Urmarea 
fatală a acestei proceduri greșite a fost, că 
Rutenii dobândind tot mai larg teren în bi- 
serica românească năzuesc azi chiar la con- 
ducerea ei. Obţinând 3 posturi de consilieri 
sau asesori consistoriali ei astă toamnă au 
reușit chiar să ridice pe unul din rândurile 
lor la demnitatea de vicar general, cu nădejde 
de succesiune. Năvala Rutenilor în biserica bu- 
covineană face progrese îngrozitoare. Pentru 
a-i pune stavilă Românii cer despărţirea die- 
cezei pe temeiul catastrului național. Rutenii 
cer despărţire teritorială, la care Românii 
nu pot consimţi niciodată. 

Pentru creșterea clerului înființă încă de 
pe vremea Moldovei la Putna o academie 
teologică condusă de eruditul arhimandrit 
Vartolomeiu Măzăreanul. După ocupare aca- 
demia aceasta se desființă activându-se în 
locul ei o școală clericală la Suceava, care 
se mută mai apoi la Cernăuţi. Isaia Balo- 
şescul lărgi această școală întrun institut 
teologic, care la 1875 s'a prefăcut într'o 
facultate teologică, unică în felul ei 
în Austro-Ungaria. 


La încorporare se găseau în Bucovina 
școale moldoveneşti la Suceava, Rădăuţi, 
Putna, Cernăuţi și Câmpulung, dintre care 
numai cea dela Cernăuţi și Suceava cu mici 
modificări există până azi. Pe lângă acestea 
se deschiseră școale normale nemțeşti; pentru 
conducerea acestora se chemară învățători 
din Transilvania. Veniră doi Sași din Sibiiu 
Anton de Marki și Franz Josepf Thallinger, 
cari pretindeau a şti româneşte. Pe vremea 
administraţiei militare se mai deschiseră încă 
câteva școale triviale și anume pe bază 
utracvistă. În locul vechiului bucran moldo- 
venesc se întroduseră manuale nouă româno- 

germane, întocmite de loan Budoi-Deleanu. 
Curând însă școalele din Bucovina ajunseră 
sub epitropia consistorului catolic din Lem- 
berg; noua autoritate școlară trimeteă învă- 
țători străini în țară, cari nu știau românește 
Și purcedeau cu cea mai mare stricteţă față 
de copiii români. Deatunci datează aver- 
siunea țăranilor români contra şcoalei. Legea 
școlară dela 1869 decretă obligativitatea în- 
vățământului primar în Bucovina. Deatunci 
numărul şcualelor primare a crescut an de 
an, astfel că azi nu se găsește în Bucovina 
nici o singură comună fără şcoală. Instrucția 
se face în limba română, deprinderea limbei 
germane este însă obligătoare pentru toate 
școalele. Pentru minoritățile române din co- 
munele mixte Societatea pentru cultura 
şi literatura română din Bucovina 
întreţine şcoale particulare româneşti. Per- 
sonalul didactic primește creșterea sa la 
școala normală dela Cernăuţi, care până mai 
deunăzi eră nemțească. Acum există și o 
secțiune românească. 

Prima școală secundară in Bucovina s'a 
înființat la 1808, e gimnaziul prim de stat 
dela Cernăuţi. Patruzeci de ani dearândul 
la acest institut nu s'a rostit nici un cuvânt 
românesc. Abiă la 1849 s'a creat o catedră 
pentru limba română, a cărei titular a fost 
neuitatul Aron Pumnul din Cuciulata. După 
Budoi-Deleanu Aron Pumnul a fost al doilea 
meritos autor de cărți didactice românești 
în Bucovina. La 1861 s'a deschis un gimnaziu 
utracvist la Suceava, căruia îi urmară cele 
dela Cernăuţi (1898), dela Câmpulung (1907) 
şi dela Rădăuţi (1910). La Câmpulung există 
o școală de meserii română, care cultivă 
vechiul mobiliar românesc. La universitatea 
din Cernăuţi există o catedră pentru limba 
şi literatura română și alta pentru istoria ro- 
mână. Catedra pentru dreptul penal dela fa- 
cultatea juridică este ocupată de un Român. 

E 

Ocupaţia principală a țăranilor români din 
Bucovina este prăsila vitelor și lucrarea pă- 
mântului. Împroprietăria țăranilor s'a făcut 
la 1848. În urma vecinicei părcelări a pro- 
prietăților rurale pământurile s'au strâmtat 
şi desvoltarea firească ar fi ca cei lipsiți de 
pământ să îmbrăţișeze meseria și negoţul.. 

Aceste bănoase îndeletniciri sunt însă stă- 
pânite de străini, astfel că Românii începă- 
tori nu mai pot birui concurența străină și 
pentru aceea ei preferă să emigreze la Ame- 
rica. Centrala băncilor sătești a bancrotat 
pentrucă creditul ei a fost angajat la între- 
prinderi particulare. Unirea și bunăînțelegerea 
între conducători şi eliminarea politicei de 
partid din vieaţa economică ar fi singurile 
căi, pe cari Românii bucovineni ar puteă 
ajunge la o stare economică mai bună. 

nu pot legă cu nici un popor străin din Au- 
stria, afară doar de Italieni, cu ajutorul că- 
rora s'a și înighebat „Uniunea Latină“ 
din parlamentul din Viena. Așa fiind nu ră- 
mâne alt mijloc pentru ei de a-și puteă apără 
cu succes existența naţională, decât întor- 
cându-se la politica profesată de Șaguna și 
Hurmuzaceştii și căutând razim la cele 4 mi- 
lioane de connaţionali din Transilvania şi 
Ungaria. 

Conferinţa a făcut cea mai bună impresie. 


* Conferențiarul a fost aplaudat şi sărbătorit 

Românii din Bucovina sunt cea mai mică cu cea mai sinceră dragoste. Dorim să-l 

frântură de neam din Austria. Prietinie sin- vedem, împreună cu alți tovarăşi bucovineni, 
ceră, bazată pe comunitate de interese, ei cât mai des în mijlocul nostru. 


= 


Pagini străine. 
J.-H. Rosney. 


Acest pseudonim literar, celebru în Franţa, aparţine fraţilor Joseph-Henri şi Justin Boex, născuţi la 
Bruxelles la 1856 şi 1859. Ca- să fim drepţi, trebuie să adăugăm că dintre acești doi colaboratori cel mai 
vestit este Joseph-Henri Boex, căci el este creerul care creiază şi stilistul sobru şi energic care a scris atâtea 
cărți de o frumuseţe incontestabilă. J.-H. Rosny se bucură în Franţa de un renume de romancier fără de 
păreche şi de nuvelist minunat. 

Îngăduiască-mi-se să vorbesc de aceşti fraţi colaboratori numai la singular, după pseudonimul lor. 
Romancier realist, J.-H. Rosny a fost unul din semnătorii faimosului protest in contra lui Emile Zola, în 
epoca în care marele naturalist a scris oribilul său roman La Terre. Scriitorii realiști cari treceau de adepţi 
ai săi, şi dintre cari cel mai cunoscut eră J.-H. Rosny, au găsit cu multă dreptate că Zola a trecut de limitele 
permise în artă, îngrămădind în La Terre detaliile cele mai desgustătoare și cele mai îndepărtate de adevăr. 
Deaceea au protestat în mod public, declarând că o rup definitiv cu ilustrul lor şef. Ceeace nu i-a impiedecat 
de a rămâneă veşnic realişti, adecâ neşte scriitori ale căror opere nu decurg decât din observaţia directă a 
naturei şi din respectarea cea mai strictă a adevărului omenesc. 

Şi fraţii Rosny sunt de fapt, nu din şcoala lui Emile Zola, ci din aceea a lui Guy de Maupassant. 
Ei îşi au însă calităţile şi originalitatea lor proprie, care nu datoresc nimic marelui autor al lui Bel-Ami. 
Fără îndoială că J.-H. Rosny, cu toate că frământaţi de probleme mai complicate poate decât Maupassant, 
nu au reuşit să atingă culmile de frumuseți pe cari le-a atins acesta din urmă. Personalitatea lui Maupassant 
este cu mult mai scânteietoare decât acea a fraților Boex; și probitatea lui artistică uu s'a desminţit nici- 
odată, în vreme ce aceea a lui J.-H. Rosny a cedat de mai multeori, sacrificată modelor literare ale zilei. 
Detectul fraţilor Rosny a fost mai ales în aceşti din urmă ani oportunitatea. 

Ei au însă marele merit de a păstră întotdeauna calităţile de invenţie, de compoziţie şi de stil cari 
le-au câştigat fotoliul dela Academia Goncourt, unde J.-H. Rosny este considerat ca membrul cel mai de 
seamă după Octave Mirbeau. Fraţii Boex au scris cărţi numeroase şi, spre lauda lor, în majoritate excelente. 
Unele romane ale lor ca L'Imperiense Bonté, Marthe Baraquin sunt vestite în Franţa. Ca nuvelişti, 
cei doi Rosny nu sunt egalaţi decât de foarte puţini scriitori. — Și cred că admirabila povestire de mai jos 
le va câștigă simpatia cetitorilor acestei reviste. 


Fugitiva. litatea mea este de a fi un grotesc pentru 
L femei. Aş încercă în zadar să vă explic aceasta, 


Mă numesc Pierre Laverand şi sunt un 
personagiu ridicol, mult mai ridicol decât 
s'ar păreă la întâia vedere. Îi fac pe copii să 
râdă şi pe bărbaţi să zâmbească, dar specia- 


căci nu m'aţi înțelege. Nu înțeleg nici eu în- 
su-mi: e un dar al firei... e un geniu! Ajunge 
ca o tânără persoană să-mi placă pentru a-mi 
accentuă aspectul meu comic. În cazul însă 

de mă îndrăgostesc de vreuna, sunt în stare 
să descrețesc până și fruntea unui bătrân 
„maître d'hotel“, şi când voesc să-mi spun 
co iubesc, mai întâi nu găsesc cuvinte, şi 
apoi fac o mutră așa de caraghioasă, încât 
duduia râde toată vieața ei ori de câte ori 
își aduce aminte de mine. 

Cu aceste avantagii, cariera mea amoroasă 
a fost scurtă. Nu împlinisem încă douăzeci 
şi cinci de ani, și îmi și luasem rămas bun 
dela iubire, dela însurătoare; când vreo per- 
soană drăguță se apropiă de mine, o por- 
neam pe-aici încolo fără să mă uit înapoi. 
Cum s'ar zice, mă resemnasem, şi duceam 
o vieață mai mult de fată bătrână, decât de 
holtei... Căci sunt un duios — băgat-aţi de 
seamă că majoritatea oamenilor ridicoli sunt 
niște duioși? — sunt unul din acei bărbați 
iubitori meniţi prin firea lor a se consacră 
fericirei unei femei și aceleia a număroși copii. 
Dar în sufletul meu sufeream și eram toc- 
mai pe cale de a contractă o boală la ficat, 
când Helena Mireville îmi pică din cer. 

Ea îmi pică din cer leșinând la portița 
parcului meu. Nu veţi află povestea ei; ar fi 
prea lungă. E destul să vă spun că eră or- 
fană și, fireşte, fără nici un ban, ceeace eră 
culmea dorințelor mele. Erà, pe vremea aceea, 
o fată slabă și serioasă, nu prea drăguță, 
dar cu niște ochi extraordinari, cu niște ochi 
din altă planetă... 

Ah! ochii ei! Nu voiu uită niciodată clipa 
când, sculându-se din leşin, ea deschise ple- 
oapele. Îmi părù atunci că ceva foarte nou 
se petreceă în univers. Un altul, îmi închipuesc 
că ar fi văzut pur și simplu niște frumoși 
ochi cenușii; eu însă am crezut că văd nu 
știu ce lucire magică, o lumină altfel decât 
lumina, şi o frumuseţe altfel decât frumusețea. 
De fapt, nu este dar o vrajă puterea care 
ne împinge să alegem o ființă printre atâtea 
alte ființe ? Nu există oare pentru mulți dintre 
noi nişte ochi și un chip cari nu sunt din 
lumea celorlalte chipuri și a celorlalți ochi? 
De îndată ce Elena mă privi, am simţit că 
eram din nou prins în antica cursă, în care 
buna maică natura îi place să ne strivească 
de veacuri şi de veacuri. Acea mică orfană 
izgonită din casa ei de cătră portărei, și care 
eră să moară de foame în mijlocul drumului, 


fù din momentul acela stăpână pe faptele şi 
pe averea mea. Dar ea nu află niciodată acest 
lucru: de data aceasta știui să-mi ascund 
iubirea, dându-mi un aer de protector solid 
și părintesc. 

II. 

Câţiva ani se scurseră aproape în fericiri. 
Ca toate ființele tinere, Elena îmi primià 
binefacerile. 

Creșteă binişor, și fiecare an adăugă o 
grație nouă ființei sale. Nu voiam să-mi văd 
iubirea; îmi amorțeam dorințele cu o răb- 
dare și cu o energie de mucenic. Îmi ajungeă 
s'o am lângă mine pentru a nu fi nenorocit 
— şi numai ideia de-a o pierde vreodată mă 
aruncă în crize de groază. Cât despre ea, 
îmi purtă de sigur o dragoste fiiască. Bucuria 
care strălucea pe chipul ei inocent, nepăsarea 
ei, interesul pe care i-l inspirau micile eve- 
nimente ale vieții noastre comune, erau tot 
atâtea mărturii sigure ale inimii ei liniștite. 

Acum doi ani însă, căzi în melancolie. 
Observai în ea acel aer visător, acele tresăriri, 
acele absenţe de atenţiune urmate de vioi- 
ciuni brusce, precum și acele alternative de 
veselie și de tristeță cari anunță furtunile 
sufletești. Eram foarte neliniștit. Priveam cu 
băgare de seamă în jurul meu, de teamă ca 
vreun nechemat să nu-mi răpească scumpa 
pe neprevăzute, și cum eram, vai! gelos, şi 
prin urmare meschin, îmi bănuiam până şi 
slugile. Nu putui să descopăr nimic, şi sfârșşii 
prin a-mi explică aceste simptome printr'o 
criză a vârstei... Mai mult ea oricând alungam 
din mine orice speranță, mai mult ca oricând 
îngrămădeam pietri peste amorul meu. Ipo- 
crizia paternității mele atingeă perfecțiunea: 
îmi jucam rolul cu un firesc care ar fi înșelat 
pe cele mai intuitive și mai viclene femei, 
și buna mea Elena nu eră nici intuitivă, nici 
vicleană. 

Cu toate acestea îmi dam seama, că într'o 
zi sau într'alta inima protejatei mele va vorbi 
și că voiu fi nevoit să primesc legea natu- 
rală și socială. Mai întâiu, gândul acesta mă 
umpli de groază și de desperare. Dar omul 
se obișnuiește cu orice, chiar cu supliciul; 
el s'ar obişnui cred a i se arde tălpile pi- 
cioarelor şi a i se smulge unghiile îi fiecare 
zi, dacă chinurile acestea s'ar puteă reînnoi 

la infinit fără a-i compromite vieața. Mă 
obișnuii aşadar cu ideia, că o voiu mărită 
cândva pe Elena, și sfârșii chiar prin a-mi 
spune că, deoarece lucrul tot va aveă loc 
într'o zi sau într'alta, ar fi mai bine să în- 
lesnesc eu însu-mi acest grozav eveniment. 
Cel puţin așa, nu voiu lăsă să se apropie 
de Elena decât pe acei tineri a căror dra- 
goste voiu ști so câștig și s'o păstrez. În 
cazul acesta o voiu puteă revedeă când voiu 
voi sau poate voiu reuși să-i rețin pe în- 
surăţei în casa mea. Plin de aceste gânduri 
începui să-i cercetez pe toţi holteii din canton. 
Printre ei, un tânăr mai ales îmi câştigă sim- 
patia, care în curând fù împărtășită. Lucien 
Valrâve eră un flăcău înalt şi timid, cam 
tăcut, nu tocmai inteligent, cinstit, leal, făcut 
mai mult pentru iubirile sigure și liniștite, 
decât pentru cele arzătoare. Îl atrăsei, pre- 
schimbai înclinarea noastră reciprocă în prie- 
tinie, încurajai dragostea cam moale, dar 
sinceră, care nășteă în inima lui pentru Elena, 
În sfârșit veni ziua când, fără a fi spus un 
singur cuvânt tinerei fete, cl îmi mărturisi, 
că o iubiă punându-și în mine toate spe- 
ranțele lui. Îi făgăduii că-i voiu pledă cauza; 
eram sincer şi hotărît. Dar ce ură se ridică 
în sufletul meu după ce bietul băiat mă pă- 
răsi, ce hidoasă și neagră fù gelozia, care 
mă împietri pentru mai multe ceasuri în fața 
frumosului cer de primăvară pe care norii 
ca niște cuiburi albe, ca niște spirale ar- 
gintii, ca niște fulgi imaculați pluteau şi se 
împrăştiau sub veselul suflu al reînvierei! 
Ah! cât de murdară și de urîtă îmi păreă 
vieața, şi cât regretam de a mă fi născut. 
Cu toate acestea hotărîrea mea nu şovăi. 
Înțelegeam că dacă aş fi şovăit în clipele 
acelea, mi-aş fi pregătit în curând durerile 
cele mai groaznice... Trimisei să o cheme 
pe Elena. Ea veni. Aruncai o căutătură lungă, 
aş spune o privire de agonie pe ochii ei în 
care se condensă pentru mine lumina lumii, 
pe gura ei cam mărișoară dar care-mi plăceă 
atâta, pe picioruşele ei, pe părul ei mai în- 
chis spre tâmpla dreaptă decât spre cea 
stângă, și pe surâsul ei, pe surâsul ei așa 
de spiritual, de duios și de timid!... Atunci, 
cu glasul scăzut, ca şi cum aș fi grăit în 
odaia vreunui mort, adusei vorba de Lucien 

Valrâve. Mai întâi cuvintele ieșiră tremurate 
din gura mea; èle cădeau în silabe moi şi 
rupte. Apoi, mă cuprinse o frenezie de tri- 
steță; avui un fel de elocvenţă; reuşii să spun 
despre tânăr tot binele, pe care-l şi gândeam 
dealtfel. Ea mă ascultă, taciturnă. Privirea 
ci, expresia gurei ei, un fel de uimire răs- 
pândită pe faţa ei se întipăriră pe retina mea, 
dar nu desluşiam cele ce vedeam; abiă a 
doua zi îmi fù dat să le deslușesc. După 
ce isprăvii, ea îmi zise cu un glas abiă 
auzit: 

„Ţi-ar plăceă așadar mult de tot ca eu să 
mă mărit cu d-l Valrâve? 

— Copila mea, făcui eu cu un fior 
care-mi îngheţă tot trupul, cred că fericirea 
d-tale... 

— O! fericirea mea! murmură ea înălțând 
din umeri. Știu bine că orice altă femeie 
poate fi fericită cu dânsul... Aș vrea numai 
să știu dacă dorința d-tale este... dacă ai 
fi mulțumit ca eu să primesc...“ 

Nu lămurii accentul jalnic al acestei voci 
care mai târziu îmi răsună de atâtea ori în 
urechi, mă luptam cu vitejie împotriva du- 
rerei, care-mi sfășiă sufletul, îmi spuneam, 
că datoria mea eră să mint şi răspunsei cu 
un aer afectat: 

„Da, aş fi foarte mulțumit dacă ai deveni 
soția lui Lucien Valrâve. 

— Atunci, făcù ea ca în vis, îi poţi spune 
că primesc...“ 

Tăcurăm. Ah! tăcerea aceasta așa de gravă 
şi de melancolică, aceste minute ale desti- 
nului, în cari se simbolizează tot neînțelesul 
fiinţelor, toate erorile sufletelor, toate acele 
evenimente lăuntrice, cari ne apropie sau ne 
îndepărtează unii de alții, și cari sunt în fond 
adevăratele evenimente omenești. În sfârșit 
avui curajul să-i spun: 

„Nici nu puteam să facem o alegere mai 
potrivită, Eleno.“ 

Ea își plecă capul. Un moment încă, ochii 
ei mari se aţintiră pe ai mei, patetici, aproape 
teribili, apoi ieși din odaie. 

Când fu afară, căzui leşinat. 

A doua zi, după o noapte pe care nu o 
doresc nici celui mai mișel dintre oameni, 
mă scoborii în sufragerie. De obiceiu, o gă- 
seam pe Elena acolo, și micul dejun pe care-| 

luam laolaltă eră una din bucuriile vieții mele. 
În dimineața aceea însă, nu o văzui. Mirat, 
mă adresai servitorului care-mi răspunse: 

„Domnișoara a ieșit des de dimineaţă... 
Domnișoara a lăsat totuş vorba că se va 
înapoiă la ora dejunului...*“ 

În starea de emoțţiune în care trăiam încă 
din ajun, neliniștea căzu asupra mea ca o 
povară fizică. Fui nevoit să-mi întind toți 
nervii pentru a păstră o atitudine liniștită, de 
sigur că eram însă grozav de palid. După 
vreo zece minute îmi perdui răbdarea; po- 
runcii să mi se pună şeaua pe:cal, apoi, îm- 
pins de un instinct irezistibil, dădui fuga în 
odaia Elenei. Numai decât zării pe masă un 
plic, și pe plic numele meu. Deschisei în- 
frigurat scrisoarea; ea nu conţinea decât 
puține rânduri: 

„Știu că e rău ce fac eu, ştiu că ar trebui 
să mă căsătoresc cu bărbatul pe care mi l-ai 
ales d-ta, știu că ar trebui să fiu gata la 
toate sacrificiile numai la un semn din 
partea d-tale... şi eram gata la orice, afară 
de a fi soția altuia... lartă-mă, îmi e cu 
neputinţă să mă supun, şi cum nu pot, și 
cum nu mi-e dat să fiu soția d-tale, și 
fiindcă iubirea mea e o crimă față de bine- 
făcătorul meu, mă pedepsesc, părăsindu-te 
pentru totdeauna! 

Elena“. 

Spaima și bucuria, un delir de neliște şi 
o speranță nebună mă ţinură câteva clipe 
nemișcat. Când îmi revenii în fire, eram 
numai acțiune. Dădui tuturor servitorilor mei 
porunca de a cercetă împrejurimile, mă nă- 
pustii în direcția în care îmi păreă mai pro- 
babil de-a o regăsi pe Elena. Întreagă ziua 
aceea o petrecurăm în căutări. Ele fură 
zădarnice. Le reluai a doua zi și în zilele 
următoare, cerui ajutorul poliţiei, trimisei 
anunțuri ziarelor, făgăduii premii considera- 
bile: nu primii nici o veste dela scumpa mea. 
Un an s'a scurs de atuncea, de un an întreg 
trec fără încetare dela cea mai atroce des- 
perare la speranțele cele mai smintite... 

Așa dar, cu toată urâțenia și cu tot ridi- 
colul meu, aș fi fost iubit, iubit de singura 
fiinţă care mi-ar fi putut da o fericire de- 
săvârșită... și ea a fost lângă mine, nu aveam 
decât să-i cetesc în ochi, să înțeleg jalea 
dulce a glasului ei, maş fi avut de rostit 
decât un cuvânt... şi pentru mine ar fi fost 
vieața, vieaţa adevărată, splendidă, vieața 
vastă! Da, totul a atârnat de o vorbă; și 
vorba aceasta n'am rostit-o. lată ce-mi spun 
în fiecare minut al zilei, dar mai ales în 
timpul minutelor mai lungi ale nopţii, în 
vreme ce mizerabilul orologiu al inimei mele 
se sbate înfrigurat în umbră, în vreme ce 
părul meu albește. A. C. 


=] 


Cronici. 


Literatură. 


Manualul criticului de Henri Lavedan. 


D-! Henri Lavedan, membru al Academiei franceze 
şi unul dintre cei mai cu nume scriitori ai Franţei a 
fost rugat din partea unui ziarist să-şi spună părerile 
asupră rolului ce-l are critica. D-l Lavedan, care a 
avut un mare succes cu recenta lui piesă „Pâtard“ a 
dat un răspuns, care merită să fie cunoscut şi la noi. 
Îl recomandăm în special „Românului“ dela Arad, 
care pătimește, împreună cu directorul lui, de boala 
de lux a criticei. Sfaturile aceste — pe cari le repro- 
ducem după ziarul „Înainte“ — pot fi urmate de toţi 
cei ce se îndeletnicesc astăzi cu critica la noi. 

l. Criticul perfect trebuie să fie un om cinstit, tânăr, 
deși trecut de primul capitol al adolescenţei, dar nu 


destul de inaintat în acela al bătrâneţei, spre a avea 
dreptul și ocazia de a blestemă vieaţa. 

II. Criticul trebuie să fie instruit, să cunoască toate 
literaturile, cele străine, şi chiar şi pe aceea a propriei 
sale ţări. 

Il. Trebuie să fie deasemenea nu numai curios și 
setos de a pătrunde toate, dar va trebui să înveţe de 
timpuriu arta de a discerne, a preferă, a elimină și 
a alege. Trebuie să cunoască greutatea, preţul și ca- 
litatea tuturor grânelor, atât bune cât și rele. 

IV. Criticul trebuie să poseadă ochiul ager şi spiritui 
generos, scânteia cerebrală promtă, iar inima imfla- 


mabilă pentru orice avânt nobil. 

V. Trebuie să fie entuziast şi patriot. Să aibă credința 
că în toate părţile, chiar și în literatură, trebuie să 
existe frontiere utile, pe cari ei poate foarte bine să 
le treacă în mod excepţional și fără să vorbească mult 
ge aceasta, dar pe cari nu le poate suprimă. 

VI. Criticul trebuie să aibă arta și secretul politeţei 
şi măsurei. Să evite intemperenţa injuriei şi ruşinea 
dezastruoasă a clogiuiui. El va arătă că o frumoasă 
inteligenţă este în totdeauna domnia condeiului pe 
care o însufleţește. 

VII. Criticul va fi just şi imparţial. El trebuie să 
se detaşeze de persoane, spre a nu se atașă decât 
de operile acelora. El va uită când nu i s'a făcut 
vreun serviciu, și nu-și va aduce aminte de injurii, 
decât spre a le acoperi cu mantila binefacerii. Va lăudă 
îndoit de mult pe inamicii săi; va iertă deasemenea 
pe toţi amicii săi intimi. 

VIII. Criticul va fi întotdeauna sincer, chiar în pro- 
priul său interes, spre a menţine intactă fineţea pietrei 
sale de încercare şi spre a simţi plăcerea de a vedea 
că aprecierea sa merge parale! cu gândirea. 

IX. Va judecă intotdeauna cu apel, şi nu va aveă 
niciodată pretenţiunea de a se crede judecător în 
ultima instanţă. 

X. El va puteă strecură un sâmbure de răutate 
întrun compliment, dar va trebui să verse o picătură 
de balsam în orice reproş. 

XI. Pentru a vorbi bine de o operă, el va trebui 
să se imagineze imediat în locul special al autorului. 
Scriind critica sa el îşi va închipui deasemenea cine 
este interesatul care o va ceti. Această mică sforţare, 
aşa de simplă, va face ca părerea sa să fie mai cu 
bun simţ, iar epitetele mai puţin negândite. 

XII. Criticul nu-și va bate joc de nimeni şi va evită 
detestabilul persiflaj, care ofensează fără să îndrep- 
teze însă. 

XII. Pentru a lăudă, el va căută toate ocaziunile, 
chiar şi pe cele mai mici. El va practică observațiunea 
incurajatoare şi regretul care stimulează. 

XIV. Ei nu va judecă pe baza titlurilor, la întâm- 
plare şi cu ochii închiși. Pentru cărţi ca şi pentru 
oameni, există fizicuri ingrate și nume nenorocite cari 
pot să ne înșele. 

XV. Între cărţile cari dela prima vedere îl atrag şi 
acelea cari îl resping, el trebuie să se dedice celor 
din urmă. 

Şi de nouă ori din zece ocaziuni cl va fi recom- 
pensat. 

XVI. El nu va ceti cu intențiunea de a găsi neapărat 
o greşală, ci din contră, cu o dorință umilă de a în- 
văţă şi niciodată de a căută pricină altuia. 

XVII. Criticul trebuie să ştie că îi este încredinţată 
din partea cetitorilor încrezători în el, o sarcină grea 
de probitate, că ei este călăuza lor, ciceronul lor, şi 
că va fi tot atât de culpabil de a induce pe acești 
cetitori intro falsă admiraţie ca întro dispreţuire ne- 
dreaptă. 

XVIII. Şi a ceti fără a ceti, înseamnă ca criticul să-şi 
deprindă spiritul şi ochii să nu vadă, să nu înregistreze 
şi să nu prindă în treacăt, decât indispensabilul, esen- 
țialul şi să-și dreseze privirea şi mintea pentru a căută 
şi fixă asemenea unor „pointeuri“, la bunele locuri 
crema ideei, căutând a stabili unde este ascunsă, cu in- 
tenţiunea de a o scoate în evidenţă, palpitantă și caldă. 
A ceti fără a ceti, inseamnă a renunţă la plăcere şi 

a nu te gândi decât la datorie, înseamnă a părăsi locul 
unde ai vrea să stai şi a rămâneă acolo de unde ai 
dori să pleci. 

A ceti fără a ceti înseamnă a ceti mai bine decât 
toată lumea, înseamnă a ceti uşor, viu şi repede, in- 
seamnă a cercetă, a alunecă, a înţelege totul fără a 
stârni prea mult, inseamnă a ceti de sus, din sborul 
sublim al spiritului, din vârful aripei, fără a pune prea 
multă forţă, spre a puteă escamotă oboseala — în- 
seamnă a tăiă filele cărței, repede, desfăcând şi fă- 
când să sară în ochii noştri de ici şi de colo din vårful 
cuţitului tăietor, câte o piatră prețioasă, câte o ne- 
stimată, câte o idee, câte o imagine, un cuvânt căci 
adevăraratul critic nu trebuie să ne retragă plăcerea 
epuizând-o. 

Rolul său este de a lăsă ceva şi cetitorului, de a 
nu spune totul, totul. Dacă el va fi povestit tot ce e în 
carte şi dacă va apăsă pentru a stoarce toată zeama, 
atunci cetitorul se va mulţumi cu această esenţă, şi 
nu va mai simţi nevoia să aibă instrumentul a cărui 
operă, criticul ne-o oferă gata. A face să se cetească, 
a sili pe alţii să cetească, iată marea și buna manieră 


a criticului. 
[a] 
Artă. 


L. 
Expoziția pictorului Theodorescu-Sion. 


În primăvara acestui an m'a oprit un afiş de pe 
geamul unei vitrine din fața Ateneului român din 
Bucureşti. Afişul anunţă o expoziție a pictorului Theo- 
dorescu-Sion. M'am dus la Ateneu, în credința că acolo 
voiu găsi pânzele distinsului artist. Și mare mi-a fost 
mirarea, când la Ateneu n'am găsit nimic. Artistul își 
expusese pânzele intro odaie de alături, ingrămădin- 
du-le, cum s'a putut. Mam uitat la faţa mândră şi 
visătoare a pictorului şi l-am înțeles, că şi în acest 
exil tot el a rămas: robul artei sale, care e căutată 
de-ar fi expusă chiar şi într'o peşteră. 

Ardeleanul trecut în Țară și-a păstrat firea lui 
idealistă. În vârtejul lumii de afaceri şi de petreceri 
a Bucureștiului, vezi pe Moțul dârz, care nu vrea 
târgueli şi care nu se pleacă în faţa nedreptăţilor ce 
i se fac. Sângele moștenit dela strămoşi clocoteşte de 
mânie, dar îndură cu resignaţiune și aşteaptă cu cre- 
dință izbânda talentului său. 

Arta d-lui Theodorescu-Sion e neobişnuită. Nu se 
împrietineşte oricine cu ea dela prima impresie. Ca 
orice lucru nou și original cere o pătrundere și o în- 
ţelegere a mijloacelor tehnice, pe cari le întrebuinţează 
acest artist pentru întruparea frumosului. Genul primitiv 
și decorativ, cu linii simple şi cu planuri expresive 
nu prea a câştigat mulţi aderenţi artei d-lui Theo- 
dorescu-Sion. Feliul d-sale de a vedeă şi de a execută 
cele văzute îl înrudeşte cu pictura modernă din străi- 
nătate. Dânsul crede că acest fel de a exprimă natura 

e superior celui obișnuit şi cu mult mai greu. Pictorului 
i se cere o notă personală mai pronunţată, un suflet 
mai individualist, ca să aibă îndrăzneala de a lucră 
cu mijloace la aparenţă numai simple pentru a obţineă 
realizarea frumosului. 

Intrând intr'o expoziţie specială a d-lui Theodorescu- 
Sion simţi, că ai în faţa ta un suflet ă parte, un talent 
serios, care știe să exprime ceeace vrea. În expoziţia 
cea mai recentă alături de câteva tablouri vechi: 
„Christ“, „Craiu nou“ etc. cele mai multe pânze erau 
din Țara nouă anexată după răsboiul din Balcani 
României. Şi e o deosebire remarcabilă între pânzele 
vechi și nouă. Alta e atmosfera tabloului „Craiu nou“ 
din Munţii-Apuseni şi alta în pânzele din Balcic. În 
Ardeal ceriul e mohorit, lumina mai temperată şi 
deci conturile mai precise, mai hotărite. În Dobrogea 
nouă cu efuziunea de lumină şi de căldură toate co- 
lorile sunt mai deschise; contururile mai neprecise, 
mai şterse; amestecul şi contrastul colorilor mai pro- 
nunţat şi mai bogat. Artistul în atmosfera înecată de 
lumină a Balcicului şi Deliormanului a găsit subiecte, 
care se pretează la feliui lui de a înţelege poezia 
colorilor. 

În acest număr reproducem mai multe dintre ta- 
blourile nouă, cărora bineînţeles lipsindu-te colorile, 
le lipseşte însaşi vieaţa. Scopul nostru e numai să 
atragem atenţiunea cetitorilor noştri asupra acestui 
talent, îndemnându-i să caute a vedeă opera în ori- 
ginal cât mai des. Pânzele d-lui Theodorescu-Sion 
sunt ca femeile ce nu ţin să fie frumoase şi să samene 
celorlalte. Apropiindu-te de e!e, cunoscându-le şi 
studiindu-le, rămâi fermecat de simplicitatea şi fru- 
museţea lor adâncă. După ce te-ai obișnuit cu ele 
nu te mai poţi despărţi fără să te gândeşti la capriciile 
creatorului, care le-a trimis pe lume. 

Noi Românii din Ardeal putem fi mândri de acest 
talent, pe care l-am dat neamului şi nădăjduim că 
prin îndărătnicie şi muncă va reuși să-şi cucerească 
cu vremea locul ce-l merită în ierarhia talentelor noa- 
stre artistice. 


Îi urăm din inimă izbândă. 
0. C. T. 


lI. 
Expoziţia populară de marină D. Florian. 


Ne săturasem de banalitatea atâtor expoziții de 
peisage, de portrete, de flori, a atâtor tablouri fabri- 
cate în limitele aceloraşi metode şi după aceleaşi 
vulgare clişeuri menite să transforme o rotondă în- 
trun cosmoplastic și-o sală întro odae de pension 
al unui sfârşit de an școlar. 

Neaşteptat şi necunoscut, fără obişnuitele trâmbi- 
teri de reclamă înaintea deschiderei fără intervievuri 
şi cu sfiala ce caracterizează marile talente, veni 
pictorul D. Florian să ne facă cunoștința „mari- 
nelor“ sale. 

Reprezentarea mării, totdeauna schimbăcioasă, fi- 
xarea întinderii de apă mereu policromă, închiderea 


în spaţiul îngust al unei pânze al luptei de valuri 
furioase, arătarea nesfârșitului albastru c'un fondal 
variat în efecte, cere cunoştinţi speciale, amănunțite 
şi-un suflet de poet indrăgostit de modelul său, — 
de mare. 

Greutatea acestui gen de pictură a făcut ca dela 
regretatul Voinescu să nu-l mai incerce nimeni. Voi- 
nescu a fost un pictor unilateral; reuşise să prindă 
marea liniştită, ori să fixeze uşoarele ondulări de 
valuri. Şi ?n toată activitatea lui artistică n'a căutat 
decât să continue felul de pictură în care ştiă că 
reuşeşte. 

Domnul D. Florian e un artist deosebit. Un îndră- 
gostit al mării. Toată vieaţa şi-o petrece pe apă, în 
călătorii, în observaţii. Cunoaște marea in toate fa- 
zele, sub toate aspectele. 

A văzut marea furtunoasă, cu avalanşe de valuri 
înspumate, a privit, oprit în larg, imperiul albastru, 
liniştit, cu unde creţe, a călătorit noaptea ca să ob- 
serve cerul pictat cu aur, răsfrânt în apă, a ascultat 
la țărm melodia valurilor, și-a încărcat sufletul cu 
toată poezia străină nouă, a studiat în Olanda arta 
celor mai mari pictori de marine din lume, și-a lucrat 
neincetat, în ascuns, îmboldit de credinţa c'odată va 
reuşi. 

Deaceia expoziţia d-lui Florian ne-a surprins. În 
mai puţin de 20 zile s'au vândut toate pânzele. Și 
dacă ar mai fi avut pe câte a expus, tot war fi rămas 
cu vreuna. 

Din mijlocul tablourilor d-lui Florian nu-ţi vine să 
mai pieci. Ai sensaţia că ești in vilegiatură, la mare, 
că respiri aerul ei, că asculţi cântarea valurilor. În 
toate pânzele lumină şi poezie. 

Cele două pânze mari „Marea Neagrăagitată“ 
şi „Marea Neagră furtunoasă“ ne surprind 
prin naturaleţa exprimării și puterea de observaţie. 

Domnul Florian a dus o vieaţă de nomad, cerce- 
tând toată coasta Mării Negre și aducându-ne din 
noul teritoriu privelişti fermecătoare. O frumoasă 
pânză e „Balcic Geamia spre Ecrene“ în care 
vedem și calități deosebite de peisagist. 

Cele mai adevărate efecte de lumină le găsim în 
„Trieste lângă Miramare“, iar „La plaja 
Mamaia“ ne impresionează adânc prin poezia care 
se desprinde din liniştea întinsului de mare, a uşoarei 
înclinări de valuri, a luminei care parcă vibrează între 
cer şi apă. 

Prin această: primă expoziţie d-l Florian s'a afirmat 
ca un talent deosebit şi nădăjduim ca ?'ntr'o viitoare 
expoziţie să ne arete lucrări cari să întărească cele 


spuse acum. 
+ 


Despre deschiderea celei de a XIV-a expoziţie a 
„Tinerimei Artistice“ vom vorbi în numerele 


viitoare. 
D. lov. 


[=] 

Educație, Şcoală. 


Probleme studenţeşti. 


S'au ridicat mai multe glasuri în timpul din urmă 
cari tot cu mai multă insistenţă cereau crearea unei 
universităţi româneşti pentru cele patru milioane 
de Români din marea şi puternica împărăție a Habs- 
burgilor. Pentru ce se ridică tocmai acum aceste gla- 
suri, când noi pentru fiecare școală românească din 
cutare câtun din Ardeal sau din nordul Bucovinei 
trebuie să ducem adese luple inverşunate cu dușmanii 
noştri? E rostul unei întregi credinţe în acest gând 
al nostru care începe să ne încălzească tot mai mult. 

Un popor trăeşte în istoria lumii numai prin opera 
sa culturală, în cel mai larg înţeles a! cuvântului, față 
de care toate celela!te străduinţe politice, economice 
sau de altă natură nu reprezintă decât gânduri mă- 
runte, nu reprezintă decât decorul care pentru un tre- 
cător supraficial va însemnă poate icoana fidelă a 
unei generaţii, dar care pentru cercetătorul serios nu 
are multă valoare faţă de bogăţia și măreţia operei 
culturale. Sunt popoară în istorie cari au întemeiat 
impărâţii mari şi puternice, cari au stăpânit multe 
alte neamuri mărunte, cari însă totuș au dispărut 
din istorie fiindcă m'au creat o cultură, adese chiar 
numai fiindcă din opera lor culturală nu ne-a rămas 
nici un document. Să luăm o pildă: Tracii. Istoricii 
ne spun că ei au constituit pe vremuri un imperiu 
puternic care se intindea din munţii Carpaţilor până 
ia marea Egee, că aveau ostaşi buni pe iscusinţa 
cărora s'a intemeiat în bună parte și gloria unui 
Alexandru cel Mare şi totuş ce inseamnă acest popor 
faţă de arta Grecilor şi opera culturală a Romanilor? 
Sentinţele istorice se 'nţelege că niciodată nu pot fi 
definitive. Astfel, a venit un om, mare prin tăcerea 
cu care sa încunjurat toată vieața și şi mai mare 
prin munca titanică de trei decenii pe care a săvâr- 
şit-o însufleţit de cea mai nobilă credinţă, şi ne-a 
spus, cum dih bogăţia sufletească a acestui popor al 
Tracilor au răsărit atâtea figuri din mitologia elină, 
şi ne-a venit altul care prin puterea creatoare a cu- 
vântului său ne-a reînviat calităţile nobile ale acestui 
popor, ale cărui obiceiuri sfinte, al cărui suflet se 
perpetuiază azi în obiceiurile, în portul și în sufletul 
neamului românesc. Deci marele popor al Tracilor, 
mort în istorie deşi-i dase lui Alexandru cel mare cei 
mai buni ostaşi cu care a cucerit lumea, a reînviat, 
când doi oameni, cari de bună seamă că nu pe urma 
unei simple întâmplări au fost Români, au desgropat 
marea operă culturală pe care au săvârşit-o, jertfind 
pe altarul artei toată bogăţia sufletului lor a cărui 
singură vină a fost că s'a mărginit a se exprimă în 
forme prea primitive, şi dând neamului românesc obi- 
ceiurile şi credinţele sale. lată puterea creatoare a 
culturii, care neapărat nu poate fi decât naţională, 
prin care singură trăesc şi vor trâi popoarele. 

Dar să ne reîntoarcem la nevoile şi năcazurile 
noastre. Tinerii noștri crescuţi în mediu străin, în 
şcoală străină și ìn spiritul unei culturi străine, dacă 


în teorie rămân Români, de fapt nu pot simţi ro- 
mâneşte, şi deaceea ei în activitatea lor publică, dacă 
vor puteă face diplomaţie, nu vor puteă creă însă 
curente puternice, doar în cazul când i-ar copleşi 
puterea elementară a masselor care ea le-ar indică 
calea. Dar massele se mişcă greu. Ele hotărăsc tot- 
deauna învingerea în clipe'e mari ale istoriei, dară 
noi avem nevoie de munca individuală a acelora 
cari au a vesti cuvântul, înainte de toate prin pilda 
lor însaşi, muncă grea în care nu totdeauna afli lângă 
tine prieteni stăruitori şi statornici, muncă grea pe 
care credinţa o înalţă până la sacrificiu. Credinţa 
aceasta poate izvori numai din adevărurile eterne 
ale culturii naţionale, o noţiune sub care nu înţelegem 
numai operile literare scrise în limba românească, ci 
în care cuprindem întreaga tradiţie a pământului şi 
a sufletului românesc, care ne va face urmași con- 
ştienţi ai acelor strămoşi ai noştri care acum mii de 
ani au sâvârşit pe acelaş pământ cea mai măreaţă 
operă culturală a vremurilor preistorice. Și această 
tradiţie nu se poate cultivă decât într'o universitate 
românească, istoria pământului românesc din toate 
punctele de vedere nu se poate studià decât într'o 
universitate românească, cultura noastră nu poate 
inflori decât printro universitate românească, în care 
intelectualilor noștri pe lângă idei li se va insufiă şi 
idealul, credinţa care trebuie să-i poarte, dacă voesc 
să fie folositori neamului şi prin el umanităţii, căci 
precum în fiecare fir de iarbă natura îşi concentrează 
o parte din puterea sa creatoare, astfel şi în sufletul 
neamului nostru divinitatea işi restrânge o parte din 
strălucirea ei. | 

Prieteni de-ai noștri ne vor spune poate că nu se 
poate face politică prin cultură, că bani, bani și iarăşi 
bani ne trebuie în răsboiul mare ce-l purtăm. Nu 
putem admite concepţia aceasta; credinţă ne trebuie, 
şi prin credință vom căpătă şi puterea jertfei şi tăria 
de a săvârşi acea muncă sfântă — pe care alţii o vor 
numi „măruntă“ — şi pe care maiestrul Vlahuță atât 
de frumos o aseamănă cu munca acelor „popoare de 
mici vietăţi nevăzute cu ochiul omului“ care „sub 
valurile sbuciumate ale Oceanului zidesc încet un 
munte uriaş pe largi temelii înfipte în fundul stâncos 
al genunei, in mii de ani, clipă de clipă legând şi 
trudă de trudă“, până ce „ajung să scoată deasupra 
talazurilor, ele, şubrede făpturi de o zi, rodul 
neperitor al solidarităţii lor: o lume nouă in faţa 
soarelui.“ 

Această muncă o aşteaplă neamul românesc dela 
generaţiile viitoare cari își vor puteă câştigă tăria 
şi însufleţirea numai dacă vor fi educate în şcoală 
românească şi în vederea marelui ideal românesc. 
Nemţii prin cultura lor şi prin disciplina lor sufle- 
tească au ajuns mari, -- şi aceasta şi-au câştigat-o 
în universitățile lor: deaceea cerem şi noi o uni- 
versitate românească în numele trecutului plin 
de glorie și de suferinţe și cu atât mai vârtos în nu- 
mele viitorului care ni se arată strălucit. 

intreaga studenţime românească e chemată deci 
să-şi spuie cuvântul. Să nu cântărim posibilităţile 

vremii de azi, chiar şi dacă nu vom aveă de înre- 
gistrat succese de fapt imediate, privind tot înainte, 
ne vom alege cu o apropiere sufletească și cu o so- 
lidaritate de sentimente cari vor formă temelia mo- 
rală a acestui viitor focar de cultură românească. 

* 

O idee — să zicem mai modernă — care ar fi 
bine să se răspândească tot mai mult printre tine- 
rimea noastră e: sportul şi gimnastica. Se "'nţe- 
lege, că noi mavem voie să facem numai sport pentru 
sport. Ar fi absurd. Nici nu pretindem, că am fi rămas 
în urmă pe acest teren şi că ar fi sosit timpul să ne 
punem şi concurenţii noştri la diferitele întreceri inter- 
naţionale. Credem că studenţimea românească trebuie 
să privească chestia dintr'un punct de vedere mai 
înalt, care prin însuş faptul, că e mai înalt cuprinde 
şi un orizont mai larg. 

Ideea naţională românească trebuie să agite azi 
studenţimea noastră mai mult ca oricând, căci lumea 
priveşte îngrijorată spre noi, trebuie deci să ne afirmăm 
credinţa cu mai multă putere. În afară studențimea 
mare a reprezeniă neamul: vremea „secăturilor entu- 
ziaste“ a trecut. Dar ni se cere o faptă mare — pe 
care mau voie $o compromită vo:bele şi faptele ste- 
reotipe de pe la adunări — căci şi ideea, care ne în- 
sufteţeşte e măreaţă. Înainte de toate: credinţă. Nemţii 
au creat universitatea din Berlin îndeosebi ca să dis- 
ciplineze sufleteşte generaţia tânără în vederea ma- 
rilor evenimente ce aveau să urmeze. Noi ne-avem 
apostolii noștri, mai puternici decât Fichte cu „cuvân- 
tările“ sale. Dar să nu uităm un lucru: Nemţii au 
avut personalităţi mari, cari i-au însufleţit cu vorba, 
dar au mai avut un om mare: pe bătrânul Jahn, care 
prin societăţile sale de gimnastică şi sport i-a orga- 
nizat într'o puternică oaste. Noi asemenea nu ne putem 
mulţumi cu foloasele ce ne vor cădeă pe urma luptei 
celor mari. Orice victorie pe care ţi-o aduc alţii, pe 
care m'ai cucerit-o prin vrednicia ta, înseamnă o de- 
moralizare, mai primejdioasă ca lupta continuă cu 
dușmanul. Faţă de credinţa noastră atitudinea ce tre- 
buie s'o luăm e clară: să ne pregătim ca s'o afirmăm 
oriunde şi în faţa oricui cu toată hotărirea. În ce 
sens trebuie să ne organizăm ne dau pilda vecinii 
noştri, Polonii, Cehii, Siovenii, asemenea cărora stu- 
denţimea românească va trebui să organizeze o aso- 
ciaţie gimnastică-sportivă panromânească. Dupâ 
ce ne vom mărgini şi noi să trăim pe urma unei tra- 
diţii glorioase, cum o fac azi Nemţii. Prin diferitele 
congrese sportive naţionale am legă dealtminterea și 
legături sociale mai strânse, am cunoaşte mai bine 
toate frumuseţile pâmântului și monumentele istorice 
româneşti. Pentru orice om cu mintea sănătoasă 
aceste sunt lucruri evidente, pentru acei ce şovăie 
însă, aplicaţi spre compromisuri cu mediul corupt în 
care trăiesc, e bine să le îixăm. 

* 

„Fiecare generaţie poartă răspunderea menirii şi a 
faptelor sale“ şi noi credem că disciplinându-ne astfel 
trupul şi sufletul vom ajunge o generaţie vrednică, 
căci orice ne-ar zice „cuminţii“, „diplomaţii“ igno- 

ranți, cari acum de curând ne-au poicpit cu atâtea 
intervievuri, o generaţie, care la un moment dat mar 
îi capabilă să facă şi o revoluție de fapte, nu 
poate insemnă mult în istoria omenirii. 

„Un popor este cel mai frumos, cel mai sfânt, cel 
mai trainic lucru, care poate să existe pe lume“ ne 
zice marele nostru învățător, d-l N. lorga; „dar din 
nenorocire nici astăzi nu există încă un popor româ- 
nesc. Există un stat român, există o clasă conducă- 
toare română, există tot ceeace se poate întâlni întrun 
popor afară de suflet, de simţul de solidaritate, care 
întradevăr alcătueşte un neam“. Noi avem credinţa, 
că studenţimea românească, muncind în sensul ideilor 
indicate mai sus, va contribui în mare măsură, ca să 
se infâptuiască „această minune mare, mai sfântă 


decât toate minunile: ivirea neamului româ- 
nesc“. š 
Lascar Lutia. 
A a 
Insemnări. 


„Înfrăţirea“. Acesta este numele federaţiei băncilor 
săteşti, care s'a înființat Dumineca trecută în Sibiiu. 
Federaţia aceasta s'a făcut, insă, in aşa fel incât a 
făcut cea mai rea impresie asupra tuturor oamenilor 
serioşi, cari doresc binele şi prosperarea băncilor să- 
teşti. „Înfrăţirea“ aşa cum e alcătuită nici nu credem 
că va aveă sorţi de reușită. 

E regretabil că oamenii se lasă călăuziţi în asemenea 
chestiuni mari de ambiţii personale și încearcă să în- 
curce şi să compromită mişcarea cooperativă din Ardeal. 

Băncile sătești să fie cu toată rezerva față de 
această federaţie, până când vor primi îndrumări şi 
lămuriri din partea cercurilor competente. 

Aşteptăm ca şi „Asociaţiunea“, care a luat în mână 
organizaţia cooperativă, să se pronunţe în această 
chestiune. 

Noi vom reveni pe larg, spunându-ne părerea în 
interesul cauzei. a 


Noul director al Teatrului Naţional din Bucu- 
reşti. D-l Brătescu-Voineşti s'a retras repede după 
logodna ce-a făcut-o cu Teatrul Naţional. Se vede că 
firea d-sale delicată nu s'a putut obişnui cu atmosfera 
sgomotoasă a scenei. A renunţat deci la căsătorie, 
lăsând locul d-sale unui distins scriitor dramatic, 
d-lui G. Diamandi. D-sa vine in fruntea primei scene 
românești cu o mulțime de promisiuni și de planuri, 
pe cari dorim să le poată realiză. Cea mai interesantă 
inovaţie a d-sale e teatrul ambulant sătesc, cu aju- 
torul artiștilor dramatici. Aceasta înseamnă o demo- 
cratizare a artei dramatice, o popularizare a ei. 
D-l Diamandi dovedeşte deci că venirea d-sale la 
„Teatrul Naţional“, va însemnă şi inceputul unei ere noi. 
Să-i ajute D-zeu să-şi vadă gândurile bune întrupate! 

% 

Cursurile Asociaţiunii. După d-l Dr. Al. Bogdan 
a vorbit Dr. N. Drăganu, profesor la liceul din Năsăud, 
despre „Filologia românească dela școala latinistă 


până astăzi.“ La două săptămâni a venit d-i Tzigara- 
Samurcaş din Bucureşti, ca să ne facă o lecţie admi- 
rabilă despre arta românească în ultimii cincizeci de 
ani. Seria conferințelor a încheiat-o strălucit d-l Si- 
mion Mehedinţi in Dumineca Tomii. 

Conferinţa d-lui Dr. N. Drăganu se va publică, iar 
asupra celorlalte două vom reveni în articole speciale. 

Putem felicità „Asociaţiunea“ pentru aranjarea 
acestor cursuri, pe cari sperăm că le va continuă 
spre desăvârşirea culturii noastre naţionale. 

% 


Cursurile Asociaţiunii și „Românul“. Știm că 
membrii comitetului naţional nu sunt mulțumiți cu 
ziarul oficial al partidului, știm că a încercat să in- 
credinţeze altor puteri conducerea lui, ştim că s'a 
instituit un comitet de redacţie, ca să-l ridice la ni- 
velul unui ziar ce reprezintă intelectualitatea unui 
popor de milioane de suflete. Mai ştim că toate in- 
cercările n'au izbutit, din cauza unei persoane. Cea 
mai mare greșală a comitetului e, că tolerează să fie 
terorizat de ambițiile deşerte ale d-lui V. Goldiş, care 
a dat destule dovezi, că nu e născut pentru postul 
de director al unui ziar, ce-i căşunează atâtea dureri 
de cap şi amețeli. 

Dovada cea mai nouă a dat-o, când a admis dă- 
rile de seamă falșe, tendenţioase şi răutăcioase despre 
cursurile „Asociaţiunii“. D-l Goldiş nici după ce a fost 
lâmurit despre rostul şi însemnătatea acestor cursuri 
nu a căutat să repare greşala ci s'a identificat cu nişte 
soboli intelectuali iresponsabili de ceeace fac. D-1 
Goldiş mai dovedeşte, că de când e în fruntea zia- 
rului ma putut să înveţe nici măcar româneşte. (În 
29 de rânduri are o sintaxă specială şi cuvinte ca 
„complăcerea“). Cum eră deci să înveţe d-l Goldiş 
alte lucruri mai grele? 

Suntem siliți deci să-l iertăm... 

Corespondenţilor anonimi nu le vom da nici o aten- 
țiune, până când nu vor aveă curajul să iasă din tufă. 
Când li-e ruşine să iscălească ceeace scriu, îşi dau 
singuri certificatul. Ceeace fac dânşii e un banditism 
intelectual. lar cu bandiții, chiar când haiducesc prin 
codrii „Românului“, nu poate sta nimeni de vorbă. 

Se spune că unul dintre aceşti corespondenţi ano- 
nimi e și colaboratorul acestei reviste. Nouă nu ne 
vine să credem, că un om să fie capabil de ase- 
menea perfidie şi lipsă de caracter, mai ales, când îl 
ştim şi educator al tinerimii. Am regretă nespus de 
mult, dacă s'ar constată că ştirea este adevărată. În 
acest caz am fi siliţi a-l pofti să ne părăsească de 
bună vo'e. 

Cu aceste am încheiat cu d-l Goldiş şi cu „Ro- 
mânul“, felicitând comitetul naţional pentru răbdarea 
față de amândoi. (T.) 


Junimea literară. Revista fraţilor noştri din Bu- 
covina se luptă vitejeşte cu existenţa de 10 ani îm- 
pliniţi. În acest timp a făcut servicii reale culturii ro- 
mâneşti, publicând studii şi articole, bucăţi literare 
şi informaţii, cari reoglindesc străduinţele culturale 
ale Românilor din acel colţ de pământ. 


LUCEAFĂRUL 


Nrul 8, 1914. 


Cu începerea acestui an, al XI-lea, și-a schimbat 
formatul şi cele trei numere apărute deodată ne arată 
încordarea celor ce o publică de a-i prelungi zilele 
vrednice de traiu. În acest număr triplu găsim un ma- 
terial bogat şi variat. Întrun articol d-l Dr. I. Nistor 
stărue asupra legăturilor dintre bucovineni şi arde- 
leni, arătând și foloasele practice, cari ar rezultă din 
cultivarea acestor legături, anume: în politică buco- 
vinenii împreună cu Românii din Ungaria să tindă spre 
dobândirea autonomiei naţionale pe seama tuturor 
Românilor in monarhie, întorcându-se la politica ge- 
neraţiei dela 1848 a lui Andreiu baron de Șaguna 
şi Eudoxiu Hurmuzachi; în cele bisericeşti subordo- 
narea eparhiei bucovinene mitropoliei din Sibiiu şi 
în cele culturale desfășurarea unei acţiuni unitare. 

Recomandăm cetitorilor noştri revista fraţilor no- 


ştri din Bucovina. 
d 


Presa noastră de partid. Din prilejul răspunsului 
ce-l dăm d-lui Goldiș, reproducem câteva observații 
pe cari le găsim într'un articol prim din „Drapelul“ 
(Nr. 38/1914) d-lui Branisce. Nădăjduim că aceste 
observaţii vor fi înțelese de cei vizaţi. 

„Câteodată avem impresia că pressa de partid 
creează conducerii noastre de partid situaţii inesora- 
bile, cari provoacă în mod firesc apoi nedumeriri și 
desorientări în publicul nostru mare“. 

.. e „Misiunea pressei de partid este să reprezinte 
şi influinţeze opinia publică prin pisma conducerei 
de partid, aşa că în raportul de reciprocă influinţare 
tocmai pressa de partid are să reprezinte în opinia 
publică cugetarea şi acţiunea acelora, cari din încre- 
derea publică au ajuns în acele situaţii responsabile 
pentru vieaţa de partid. lar la caz, că între opinia 
publică și conducerea de partid s'ar ivi anumite di- 
vergențe — caz ce nu s'a ivit la noi — apoi pressa 
de partid, dacă nu voeșite să sgudue increderea în 
conducerea de partid, trebuie să reprezinte cu toată 
puterea convingerei conducerea de partid și la nici 
un caz nu este iertat să se avânte peste această con- 
ducere, dictând şi impunând acţiuni, pe cari condu- 
cerea de partid în conștienţa răspunderei ce-i încumbă, 
nu le-ar fi iniţiat şi reprezentat“. 

Ce zici, d-le Goldiş? Cum stăm cu „zgarda“ şi 
cu „discuţiile libere“? Nu-i aşa, că d-l Branisce a 
uitat trecutul ziarului său propriu? 

D-şoara Elena Popea. Simpatica şi talentata noa- 
stră artistă, după cum ni se scrie din Bucureşti, a 
expus la expoziția „Tinerimii artistice“ două tablouri, 
asupra cărora atragem atenţiunea iubitorilor de artă. 
Când vom vorbi despre expoziţia Tinerimii, le vom 
reproduce sau poate vom închină un număr special 
operei create de artista noastră ardeleană. 

3 


Errata. Sa strecurat două greşeli in poezia Po- 
vestiri din numărul trecut. Una în rândul prim din 
versul întâi: în loc de petele să se cetească petale. 
A doua în rândul prim din versul ultim: lumei în 
loc de lunei. 


TIPARUL LUI W. KRAFFT IN SIBIU. 

Biblioteca scriitorilor» dela noi QO 
apare sub auspicii:e l 

„Rsociaţiunii pentru literatura română şi cultura poporului român“ 
sub îngrijirea d-lui Oct. C. Tăslăuanu. . | 


mea soim: Alte Vremuri 


schiţe şi povestiri 
de 


Gheorghe Stoica. 


Volumul cuprinde 17 schițe şi povestiri cu sobiecte din vieaţa țărănească. 

Literatura țărănească a lui Gh. Stoica e expresia sufletului. său de artist. 

Poporanismul la el e organic; tot ce descrie a văzut, a simțit şi a trăit. 

Graiul țărănesc nu e învățat din cărți, ci de-acasă. Între scriitorii din Ardeal 

e unul dintre cei ce cunosc mai bine vieața dela țară şi o descriu mai cre- 
dincios şi mai artistic. 


Preţul unui volum: Cor. 2.—, 


zas 
ii e Schite Și povestiri 


Ion Agârbiceanu. 


Volumul cuprinde 17 schițe şi povestiri ale talentatului scriitor din Ardeal, 

care zugrăveşte în colori sugestive vieața dela țară. Povestirile cuprinse în acest 

volum sunt selecționate din întreaga operă a lui Agârbiceanu, aşa că ele dau 
o icoană a talentului viguros cu care e înzestrat scriitorul nostru. 


Preţul unui volum: 2 Cor. (2 lei 50 bani). 


zA 


Primul volum: Amintiri 


schițe şi novele 
de 


Alexandru Ciura 


în care se zugrăvesc crâmpeie din vieața de student, sbuciumări din “lupta 

sufletelor desrădăcinate, cari s'au rupt de lângă vatra țărănească şi s'au făcut 

cărturari, apoi scene din traiul patriarchal al băieșilor și moților din Munții- 

Apuseni şi amintiri din plăpânda iui copilărie. E cel mai bun volum a talen- 

tatului scriitor Al. Ciura. Volumul e precedat de o recensiune critică scrisă 
de d-l Oct. C. Tăslăuanu și de portretul lui Ciura. 


Preţul unui volum: Cor. 1.60. 
Se găsesc de vânzare la toate librăriile, 
| EF- Din casa nici unui cărturar român dela noi să nu lipsească 
MA această Bibliotecă. “<A 
A 2 4 O e E OS E S 
www.dacoromanica.ro 


cre 
— 


49 


== 
p 


ESE GSS GS 


A 


| Când veniţi la Sibiiu, cercetaţi 
primul depozit românesc 

ll = Ge 
e , 3 A a ` 
piane, pianine și armoniuri 
asortat cu instrumente din cele 
mai bune fabrici, în nuc mat sau 

| poleit, negru, mahagon, palisandru 
veritabil, construcție modernă, cu 

o) preț mai ieftin ca ori unde. 
| = Transportu! și pachetarea gratuite. = 


Şcoalele, reuniunile de cântări și alte 
instituții culturale primesc favor special. 


Armoniuri de școală puse see 


10 ani garanţa. == Piătyre în rate. 


TIMOTEI POPOVICI 


profesor de muzică. 


Sibiiu (Nagyszeben), Str. Cisnădiei Nr.7. 


Gheorghe A. Mathey 


Atelier pentru pictură şi arte 
îndustriale 


BERLIN, SW. II. 


Muzeul regal de arte indu- 
striale ; Prinz Albrechistr. 8, 


primește toate comandele 
pentru pictură, reclamă 
artistică, coperte, ex 
libris și orice lu- 
crare din dome- 
niul artelor in- 
dustriale și 


grafice. 


Capital social Coroane 1,200.000. 


Giro-Conto ia „ALBINA*, Postsparkassa ung. 29.349, 


=: 


„Banca generală de asigurare“ 


societate pe acţii în Sibiiu — Nagyszeben 
cute prima bancă de asigurare românească, înființată de institutele financiare (băncile) române 
din Transilvania și Ungaria, === 
Prezidentul direcţiunei: Parteniu Cosma, 
directorul execativ al >Aibineic și prezidentul >Solidarităţiic. 


„Banca generală de asigurare" 5% betia ea arara VEHI da 


cele mai favorabile combinațiuni. O > 


"x BBL "IN U0J9ie1 


Telefon Nr. 188. 


Asigurările se pot face prin oricare bancă româncazcă, precum și la agenţii şi bărbații - 
de încredere ai societății — Prospecte, tarife și informațiuni se dsi eraits şi imediat. 
Persoanele cunoscnte ca acvizitori buni şi cu legături 

:=: pot fi primite oricând în serviciul societății, =: 


„Banca generală de asigurare“ dă informațiaui gratuite în orice afaceri de asigurare fără 
=- deosebire că aceste afaceri sunt făcute la ca sau la altă societate de asigurare, =: 


Cei interesați să se aoezo Centrala Bancii generale de asigurare SiP, Nagvezebea. 


ori la agenturile ei principale din Brașov (fil. „Albina“) și Arad (J6zsefioherczeg-ut 1/a). 


www.dacoromanica.ro 


